Premijer FBIH razgovarao s predstavnicima bankara - Klix.ba\n22.7.2009. u 17:36\nPremijer Federacije BiH Mustafa Mujezinović danas je u sjedištu Federalne vlade u Sarajevu upoznao predstavnike komercijalnih banaka koje posluju u FBiH s glavnim elementima stand by aranžmana s Međunarodnim monetarnim fondom, odnosno potezima koji predstoje prije početka njegove konačne primjene.\nKazavši da stand by aranžman nema alternativu, premijer je izrazio očekivanje kako će sredstva koja na ovaj način stignu biti ubrizgana u finansijske tokove u FBiH te da će doprinijeti snaženju ukupne ekonomske stabilnosti, saopćeno je iz Ureda za odnose s javnošću Vlade FBiH.\nNa ovom sastanku, u čijem su radu sudjelovali i guverner Centralne banke BiH Kemal Kozarić, direktor Agencije za bankarstvo FBiH Zlatko Barš te predstavnici Federalnog ministarstva finansija, bankari su izrazili spremnost da finansiraju dobre, zdrave programe, koje ponudi domaća privreda.\nPredstavnici bankarskog sektora su pozdravili spremnost Federalne vlade da, na partnerskim odnosima, zajedno s komercijalnim bankama, traži najbolja rješenja za recesijske problema a, prije svega, jačanje privrednog sektora.\nTakođer, izrazili su spremnost da finansijski potpomognu razvojne programe Vlade FBiH.\nNakon nekoliko danas iznesenih kvalitetnih prijedloga za poboljšanje stanja u toj oblasti, zaključeno je da će o njima biti konkretnije razgovarano na sljedećem sastanku, koji će, kako je dogovoreno, biti uskoro održan, kaže se u saopćenju Ureda za odnose s javnošću Vlade FBiH.


Uhapšene su dve osobe osumnjičene za umešanost u 25 krivičnih dela kradje – Policija Kosova\nUhapšene su dve osobe osumnjičene za umešanost u 25 krivičnih dela kradje\nDjakovica, 23 decembra 2020\nRegionalna Direkcija Djakovice, preko istražitelja policijske stanice u Djakovici, sprovela je taktički plan zasnovan na informacijama i intenzivnim istragama, što je rezultiralo otkrivanjem i hapšenjem dvojice osumnjičenih uključenih u kriminalne aktivnosti.\nPolicijski istražitelji, koristeći napredne metode istrage i otkrivanja, uspeli su da identifikuju dvojicu osumnjičenih, iako su isti koristili različite oblike prekrivanja, istrage koje se nastavljaju u otkrivanju i hapšenju drugih lica, za koje se sumnja da su uključeni u ove i druge moguće slučajeve.\nOsumnjičene osobe (M. I. godina rodjenja 2003) i (I. B. godina rodjenja 1999), uhapšeni su zbog sumnje da su uključeni u dvadeset i pet (25) krivičnih dela kategorije “Teška kradja”, počinjena na različitim lokacijama.\nOsumnjičeni tokom saslušanja u prisustvu advokata branilaca, priznali su da u saradnji sa drugim osobama počinili kradje radi ostvarivanja materijalne koristi, čiji su ciljevi bili lokali, barovi, restorani i druge lokacije.\nKao materijalni dokazi oduzeta su razna sredstva, dok su osumnjičeni privedeni odlukom nadležnog tužioca.


Prikupljeno 850 KM za Luku iz Ugljevika - NTV Arena\nHumani roditelji, bake i deke u Bijeljini večeras su doveli svoje najmlađe da odgledaju predstavu i učine dobro djelo – pomognu u prikupljanju sredstava za liječenje dječaka Luke Stevanovića iz Ugljevika, koji boluje od leukemije.\nU velikoj sali Centra za kulturu odigrana je predstava Dječijeg pozorišta “Maslačak”, kao i nastupi bijeljinskog plesnog kluba “Megadens” i SKUD-a “Lazarica” iz Batkovića.\nKarte za ovaj događaj svi zainteresovani mogli su da kupe od srijede, 29. decembra, do večeras, a koštale su 10 KM za odrasle, a upola manje za djecu.\nJelena Sarafijan, predsjednik Udruženja “Roditelji za prava djece”, koje je organizator, izjavila je Srni da je ta organizacija prepoznala brigu Lukinih mame i tate i željeli su da im daju do znanja da nisu sami u borbi koju vode.\nSarafijanova je istakla da je večeras prikupljeno 850 KM, ali i da je ovo udruženje uz porodicu Stevanović i da ovo neće biti jedina akcija kojom žele da pomognu Luki.\n“Sugrađani će 15. januara moći da pokažu svoju humanost na muzičko-poetskoj večeri koja će biti održana u Eparhijskom domu u porti Manastira Svetog Vasilija Ostroškog u Bijeljini”, najavila je Sarafijanova.\nOna je navela da će, za razliku od večeras, ulaz biti slobodan, ali će biti postavljena korpa u kojoj će dobri ljudi moći da ostave svoje novčane priloge.\nTags: bijeljina, humanost, luka stevanovic\nDodik: Američke sankcije – direktno miješanje u unutrašnje stvari


Italija i politika: Svađa oko naslednika - Matarela pristao da ostane predsednik Italije u 80. godini : Južne vesti\nItalija i politika: Svađa oko naslednika - Matarela pristao da ostane predsednik Italije u 80. godini\n18:33, 29. 1. 2022.\nItalijanski predsednik Serđo Matarela pristao je da služi drugi mandat pošto koalicione stranke nisu uspele da se dogovore oko kompromisnog kandidata za tu funkciju.\nOvaj 80-godišnjak se pojavio kao najpopularniji izbor posle posle skoro nedelju dana i nekoliko krugova, često napetog, glasanja u parlamentu,\nMatarela je izrazio želju da napusti funkciju, ali lokalni mediji su izvestili da ga je premijer Mario Dragi ubedio da ostane zarad „stabilnosti" Italije.\nU nemogućnosti da se međusobno dogovore, poslanici i senatori iz različitih partija tražili su od Matarele da ostane na važnom mestu u italijanskoj politici.\nItalija dobila novu vladu, novi premijer - Mario Dragim\nSkandal majstor Silvio Berluskoni ne odustaje ni u 85. godini - može li da bude predsednik Italije\nItalijom vladaju parlament i vlada, a premijer je prva osoba u državi.\nPredsednička funkcija je uglavnom ceremonijalna, ali ima neka ovlašćenja.\nU vremenima političke krize, predsednička funkcija jača i ima moć da odobri raspuštanje parlamenta i bira nove premijere.\nPoslednjih godina, kako je italijanska politika postala podeljenija, a krize učestale, predsednička funkcija je postala važnija.\nOve krize se dešavaju sa zavidnom učestalošću: retka koja vlada u Italiji se održi na vlasti više od godinu dana.\nPredsednik bira na mandat od sedam godina.\nMatarelu su mnogi u italijanskoj politici hvalili kao stabilizujući faktor u vreme kada je nekoliko vladajućih koalicija izgubilo poverenje.\nProšle godine, Matarela je sprečio još jednu političku krizu izazvanu ostavkom premijera Đuzepea Kontea zbog slabog odgovora zemlje na korona virus i imenovao Dragija za novog predsednika vlade.\nMatarela je tada rekao da je Italiji potrebna „sposobna, visokostručna vlada" da bi se uhvatila u koštac sa pandemijom korona virusa i najgorom privrednom krizom poslednjih decenija.\nObjavljujući odluku Matarele da ostane na funkciji, ministarka za regionalna pitanja Marijastela Gelmini pozdravila je „osećaj odgovornosti i privrženost zemlji i njenim institucijama" bivšeg sudije Ustavnog suda.\nStranke u italijanskoj vladajućoj koaliciji saglasile su se da ponovo izaberu Matarelu u subotu pošto sedam krugova glasanja nije dalo alternativnog kandidata i otkrilo duboke podele u koalicionoj vladi Marija Dragija.\nPredsednik Italije se bira tajnim glasanjem u elektorskom kolegijumu od 1.009 senatora, poslanika i nekih regionalnih delegata, a prvi kandidat koji dobije dve trećine glasova proglašen je pobedničkim.\nFudbal je vratio osmeh na lice Italije - kako su dočekani prvaci Evrope\nMatarela se pojavio kao kompromisni kandidat pošto su se mnogi poslanici uzdržali od glasanja, a kandidati koje su predložile vladajuće stranke nisu uspele da prikupe dovoljnu podršku.\nAntonio Tajani, nacionalni koordinator za partiju desnog centra Napred Italia, rekao je za BBS da je podrška Matareli jedini predlog sa kojim se većina poslanika složila.\n„Matarela je besprekorno obavljao funkciju", rekao je Tajani.\n„U nedostatku političkog dogovora o drugim kandidatima, ispravno je da on i dalje bude tačka ravnoteže".\nNejasno je da li 80-godišnjak namerava da odsluži pun sedmogodišnji mandat.\nNeki u Italiji sugerišu da bi mogao da se povuče kako bi dozvolio Dragiju da zauzme njegovo mesto posle italijanskih izbora 2023.


Nova publikacija - Nije više prazna priča: Rastući uticaj Kine u Centralnoj i Istočnoj Evropi - BFPE\nStefan Vladisavljev 7 априла, 2020 4 јануара, 2021\nBFPE » U fokusu » Region u Fokusu » Nova publikacija – Nije više prazna priča: Rastući uticaj Kine u Centralnoj i Istočnoj Evropi\nRezultat prvog kolaborativnog istraživanja eksperata koji su deo CHOICE mreže je sada dostupan svima!\nNova CHOICE (China Observers in Central and Eastern Europe) publikacija otkriva da je Narodna Republika Kina sve više aktivna u političkim, ekonomskim i društvenim sferama u državama koje su deo platforme 17+1 sa Kinom kao državom predvodnicom. Inicijativa 17+1 koja je osnovana 2012. označena je kao ‘’priča bez pokrića’’ sa naznakom da saradnji između Centralne i Istočne Evrope sa Kinom nedostaje suština. Međutim, samo kada se posmatra u celosti, postaje evidentno koji je zapravo cilj i napredak saradnje u okviru platforme 17+1. Nasuprot onoga što je uobičajena pretpostavka, saradnja 17 + 1 je puna akcije. Dok rezultati u ekonomskoj sferi zaostaju za očekivanjima, političke i društvene veze doživele su ogroman napredak, što je rezultiralo dramatičnim porastom kineskog prisustva u regionu.\nDeset stručnjaka iz Češke, Estonije, Mađarske, Letonije, Litvanije, Poljske, Srbije, Slovenije, Slovačke i Rumunije obuhvatilo je najvažnije događaje u oblastima političke, ekonomske i oblasti saradnje između ljudi, identifikujući osnovne trendove. Na osnovu detaljne analize, publikacija nudi niz realističnih i ostvarivih predloga za zajednički akcioni plan za zemlje Centralne i Istočne Evrope u okviru ACT strategije, čiji je cilj da se nadoknadi neravnoteža u odnosima sa Kinom. Publikacija tvrdi da bi zemlje Centralne i Istočne Evrope trebalo da „otmu“ platform, odnosno uzmu stvar u svoje ruke, koristeći je kao sredstvo za promociju njihovih interesa u ka Pekingu, a ne da pasivno prihvataju njen dnevni red.\nPublikacija želi da doprinese debati u okvirima EU o odnosima sa Kinom. Dolazi do promene u odnosima EU i Kine. U martu 2019. godine, zajednička komunikacija Evropske komisije i visokog predstavnika za spoljne poslove i bezbednosnu politiku pozvala je na uravnoteženiji i recipročan odnos sa Kinom. EU, odavno viđena kao nespremna da se nosi sa složenim izazovima uspona Kine, čini se da želi da uhvati korak i uhvati se u koštac sa zadatkom. Nova „geopolitička komisija“ na čelu sa Ursulom fon der Lejen ima neželjeni zadatak da kreira odlučniju politiku EU prema „sistemskom suparniku“. Kina nastavlja sa približavanjem zemljama centralne i istočne Evrope i podstiče sumnju u namere Pekinga da se EU podeli i u tom delu Evrope ostvari prevlast u odnosu na EU. Istovremeno, novi problemi – npr. kako se nositi sa 5G tehnologijom – stvoriće nove linije podela između država članica EU. Iako stavove prema Kini ne diktira samo unutrašnja podela na istok i zapad, istinski zajednička politika EU o Kini ostaje daleki cilj.\nPrevious PostDodela 40 paketa prehrambenih i higijenskih proizvoda najugroženijim romskim porodicama\nNext PostKorona: „crni labud“ koji će Trampa koštati izbora?


Paragvaj i Urugvaj prijateljski remizirali\nFudbalska reprezentacija Urugvaja remizirala je u poslednjem kolu grupe B sa selekcijom Paragvaja 1:1 i zauzela treće mesto.\nU četvrtfinale će se plasirati po dve prvoplasirane iz tri grupe, kao i dve najbolje trećeplasirane ekipe.\nSamo još u grupi C nije jasno ko će ići dalje, dok su plasman dalje izborili Čile, Bolivija, Paragvaj, Argentina i Urugvaj.\nKopa Amerika 2015\nKONAČNO ARGENTINCI! "Gaučosi" na pogon neočekivanog heroja prošli u četvrtfinale Kopa Amerike\n"SVAKA UTAKMICA U DRESU SRBIJE JE BITNA" Tumbaković pred Paragvaj: Ne smemo da pravimo razliku među rivalima\nKOŠMAR ARGENTINE TRAJE! “Gaučosi” SPASAVALI ŽIVU GLAVU protiv Paragvaja, Mesi doneo bod iz penala\nOGLASIO SE PELE! Potpuno otvoreno govorio o zdrastvenom stanju!\nMarka: "Da volim crno-bele" peta najbolja navijačka pesma na svetu!\nŠpanski sportski list "Marka" pokrenuo je anketu sa pitanjem čija je navijačka pesma, odnosno himna najbolja na svetu. Pred sam kraj ankete, Partizanova pesma "Da volim crno-bele" nalazi se na fantastičnom petom mestu.\nHRVATI OPET O NAMA "Modrić je najbolji na svetu, a pogledajte kako su Srbi glasali"\nJavnost u Hrvatskoj imala je ovih dana razlog za zadovoljtvo, kapiten tamošnje reprezentacije Luka Modrić izabran je za najboljeg fudbalera sveta, ali su tamošnji sportski mediji vrlo brzo pažnju usmerili - i na Srbe.\nOvo je, verovatno, najgluplja proslava pogotka u istoriji fudbala /VIDEO/\nOno što je u Meksiku uradio napadač nižerazrednog Lobos Prepasa, Rikardo Alveš, ne viđa se često.\nOdbrojavanje (96): Uvodi se nagrada za najlepše proslavljen gol\nMeđunarodna federacija fudbalskih asocijacija (FIFA) donela je odluku da na predstojećem Svetskom prvenstvu nagradi igrača koji na najlepši način proslavi postignuti pogodak.\nLegende dana: Poljska 1974,1982\nPojavili su se pravo niotkuda i na tri uzastopna Mundijala pošteno osvežili fudbalsku scenu iz sredine sedamdesetih i ranih osamdesetih, osvojivši dva treća mesta između 1974. i 1982. godine.\nIako je svetom odjeknula vest da je Zlatan Ibrahimović potpisao za Milan, do toga, kako stoje stvari, nije došlo, što ne znači da neće.\nPOTPUNO LUDILO! Pogledajte kako su rasle CENE FUDBALERIMA u poslednjih 15 godina! /VIDEO/\nTržišna vrednost fudbalera u poslednjih 15 godina dramatično je porasla. Te 2004. transfer Zinedina Zidana iz Juventusa u Real Madrid za 77,5 miliona evra bio je toliko veliki da je držao svetski rekord sve do dolaska Kristijana Ronalda u isti klub 2009. za 94 miliona.\nKINESKA KASA BEZ DNA Šangaj SIPG zove i Bonija, plata 14,2 miliona evra\nŠangaj SIPG je pikirao Vilfreda Bonija i nudi mu godišnju platu od preko 14 miliona evra.


''Potočarska povelja'' Šoltesu, predlagaču amandmana o zabrani negiranja genocida\n”Potočarska povelja” Šoltesu, predlagaču amandmana o zabrani negiranja genocida\nOrganizacioni odbor za obilježavanje 24. godišnjice genocida u Srebrenici, na prijedlog Pokreta “Majke enklava Srebrenica i Žepa” i “Žena Podrinja” Bratunac, jednoglasno je odlučio da dodijeli “Potočarsku povelju” dr. Igoru Šoltesu, zastupniku u Evropskom parlamentu.\n– “Potočarska povelja” zastupniku Šoltesu bit će dodijeljena za doprinos u promoviranju istine i zaštite žrtava genocida na 25. godišnjicu obilježavanja genocida u Srebrenici. Osobe kao Šoltes trebaju biti predvodnici ideja Evropske unije, jer se samo istinom i pravdom može osigurati trajni mir u Bosni i Hercegovini, regiji i Evropi – smatraju u Pokretu “Majke enklava Srebrenica i Žepa”.\nU saopćenju za javnost ovog pokreta navode da je Igor Šoltes bio predlagač amandmana na Rezoluciju, koja je 2018. godine usvojena u Evropskom parlamentu. Šoltesovim amandmanom je istaknuto da je temeljni korak Srbije na putu ka evropskim integracijama priznanje genocida u Srebrenici i puno prihvatanje i primjena presuda i odluka Međunarodnog krivičnog suda za bivšu Jugoslaviju (MKSJ), kao i njegovog nasljednika Međunarodnog rezidualnog mehanizma za krivične sudove (MRMKS/MICT), navodi se u saopćenju.


Federalno ministarstvo poljoprivrede, vodoprivrede i šumarstva Sa predstavnicima udruženja o stanju u sektoru malinarstva - Federalno ministarstvo poljoprivrede, vodoprivrede i šumarstva\nFederalni ministar poljoprivrede, vodoprivrede i šumarstva Šemsudin Dedić i predstavnici Ministarstva sastali su se danas sa predstavnicima Koordinacionog tijela „Zajedno za bh. malinu“, Saveza prerađivača jagodičastog voća u BiH te Udruženja otkupljivača i izvoznika jagodičastog voća.\nRazgovarano je o cijeni maline u ovoj godini, a sagovornici su se složili da je potrebno unaprijediti saradnju proizvođača i otkupljivača na obostrano zadovoljstvo i korist.\nNa sastanku je zaključeno da će u narednom periodu biti formirana radna grupa sa zadatkom utvrđivanja proizvodne cijene maline u FBiH. Također, zaključeno je da se raditi na potrebnim propisima kako bi se dodatno regulirala ova oblast, te da će u narednom periodu biti održati sastanci sa predstavnicima nadležnih ministarstava drugih nivoa vlasti kako bi se dalje radilo na rješavanju problema u ovom sektoru.\nTokom sastanka ministar Dedić je istakao da je sektor malinarstva zabilježio značajnu ekspanziju u FBiH u proteklim godinama.\n„Izuzetno mi je drago da smo razgovarali sa proizvođačima, otkupljivačima i predstavnicima akademske zajednice, kao i da smo definirali korake ka unapređenju oblasti. Mi jednostavno moramo zaštiti našu malinu, jer su potencijali u ovom sektoru iznimno veliki“, rekao je Dedić.\nNa današnjem sastanku razgovarano je i o mogućnostima zajedničkog nastupa svih zainteresiranih strana u ovom sektoru u promoviranju bh. maline. Također, razgovarano je o poticajima u sektoru malinarstva, o savjetodavnim službama za ovaj sektor, nemogućnosti prodaje određenih količina maline iz 2016. godine, otkupnim stanicama, te kapacitetima hladnjača u FBiH.


udruzenje crnogoraca jugoistocne srbije Архиве - Moja Crna Gora\nTag Archives: udruzenje crnogoraca jugoistocne srbije\nU Narodnom pozorištu u Nišu sinoć je održan humanitarni koncert Bojana Marovića. Ovaj koncert organizovalo je Udruženje Crnogoraca Jugoistočne Srbije u saradnji sa Bankom dobročinstva kako bi se prikupila neophodna sredstava za lečenje obolele dece. Na konferenciji za novinare pre samog koncerta, u ime organizatora govorio je Miloš Paović, predsednik …\nPevač Bojan Marović nastupiće u nedelju, 5. decembra, od 20 sati u niškom Narodnom pozorištu, a sav novac prikupljen tom prilikom biće uplaćen fondu za lečenje obolele dece, navode iz Udruženja Crnogoraca Jugoistočne Srbije. Pored Marovića, kao gosti na koncertu će nastupiti i članovi jugoslovenske grupe Lutajuća srca- Spomenka Đokić …\nUdruženje Crnogoraca jugoistočne Srbije, uz pokroviteljstvo Uprave za dijasporu Crne Gore, realizuje projekat sanacije i rekonstrukcije spomenika serdar Jola Piletića na Starom groblju u Nišu. Predsjednik udruženja, Miloš Paović, ističe da je Upravni odbor odlučio da, prošle godine povodom 120 godina od smrti ovog čuvenog junaka, pokreneaktivnosti na sanaciji spomenika …\nU sklopu obilježavanja Dana Nacionalnog savjeta crnogorske nacionalne manjine u Srbiji, organizovana su tri izvođenjadječije predstave „Zaljubljeni vitez od Morače“ u Vojvodini. Izvođenja predstave su organizovana 24. i 25. oktobra, a u ovoj inteaktivnoj komediji nastaloj po motivima stihova pjesnika Velimira Ralevića iz Berana, uživalo je nekoliko stotina mališana u …


Dodik prosvjeduje zbog obilježavanja obljetnice opsade Sarajeva – Hrvatska riječ\n06.04.2012 hrijec1 Novosti 0\nDodik takav Lagumdžijin potez smatra »apsolutno neprihvatljivim«, a najveći mu je problem što Lagumdžija svoju namjeru nije usuglasio »sa svim stranama u BiH«.\n»Ovim postupkom ponovno ste potvrdili moja stalna upozorenja u kojima navodim da predstavnici bošnjačkog naroda ovakvom jednostranom politikom ne žele graditi zajedničku BiH«, naveo je Dodik u pismu Lagumdžiji.\nProsvjedovala je i glavna oporbena stranka u BiH, Srpska demokratska stranka (SDS) koja sjećanje na žrtve opsade glavnog grada BiH naziva »ratno-propagandnim performansom«. Predsjednik SDS-a Mladen Bosić u priopćenju je Lagumdžiju optužio da organiziranjem spomenutog primanja pokušava voditi isključivo bošnjačku politiku.\n»Današnja zbivanja u Sarajevu neodoljivo podsjećaju na događaje koje je režirao muslimanski ratno-propagandni stroj za vrijeme nesretnog ratnog sukoba, potičući mržnju i praveći od muslimanskog naroda jedine žrtve, a od Srba agresore i ubojice. Čak su i protagonisti ove akcije isti, od Christiane Ammanpour do Paddyja Ashdowna« napisao je Bosić, aludirajući na tekstove koje su poznata američka novinarka i britanski političar objavili na internetu podsjećajući pri tom na ratna stradanja Sarajeva.\nKljučni elektronički i pisani mediji u RS u petak su ili ignorirali obilježavanje početka opsade Sarajeva ili su 6. travnja opisali kao »dan kada je počeo progon Srba iz Sarajeva i najveće etničko čišćenje u Europi nakon Drugog svjetskog rata« kako je to učinila entitetska radio-televizija (RTRS) na svojoj internetskoj stranici, prenosi Hina.


- U septembru treba da bude ponuđen celovit plan za stimulisanje mladih da ostanu i rade u Srpskoj. Jedna od mera biće da se svakom novom bračnom paru dodeli kredit od 30.000 KM i da im se otpiše trećina kada im se rodi prvo zajedničko dete. Ako dobiju dvoje dece, otpisaće im se dve trećine, a ako se u toj porodici rodi troje dece, da se kredit u celosti otpiše – otkrio je Dodik jednu od planiranih mjera.\nSrpskainfo je već pisala da statistika pokazuje da jedna majka u proseku rađa 1,3 dece, a da su ankete, koje je sproveo tim stručnjaka koji izrađuje program demografske obnove, pokazale da porodilje žele i treće dete.\nMeđutim, potrebna im je sigurnost u društvu, počevši od toga da neće izgubiti posao zbog trudnoće, da će imati redovna primanja na porodiljskom bolovanju, da mogu da računaju na mjesto u vrtiću za dete…\nPredsedavajući Predsedništva BiH Milorad Dodik najavio je i stimulisanje izgradnje vrtića upravo zbog nedovoljno mesta za sve zainteresovane.\n- Ako se ova ideja sprovede u delo, to će biti veliki vetar u leđa i pomoć mladim ljudima, koji se teško odlučuju na decu, uglavnom jer nemaju finansijske uslove – kaže Tanja.\nOna navodi da je sa budućnim bračnim partnerom već uzela stambeni kredit i da često razmišljaju koliko bi bilo lakše da imaju bar malu pomoć države ili bilo kakav podsticaj za stvaranje porodice i ostanak ovde.\n- Sa platama kao što su naše teško je sve to uskladiti. Problem je što mi, mladi, uvek kao da čekamo neki savršen momenat i neke bolje uslove da bismo se odlučili na proširenje porodice, pa se to često oduži. Upravo zato mislim da bi ova mera, bar na početku, olakšala život onima koji odluče da svoju porodicu osnivaju ovde – poručuje Tanja.\nPredsednik Udruženja “4 plus” Jovan Radovanović kaže za Srpskainfo da je ideja o novčanom stimulansu budućim mladim bračnim parovima odličan potez.\n- Ova mera ima našu bezuslovnu podršku i nadam se da će u okviru ovih mera biti i pomoć za zapošljavanje mladih ljudi. Krajnje je vreme da se reaguje, da država strateški podstakne natalitet i da pokuša zaustaviti ljude da odu. Uzalud nam Republika Srpska ako bude prazna – ističe Radovanović.\nOn navodi da je ovo Udruženje već dostavilo neke svoje predloge za demografski program obnove Republike Srpske i da su, između ostalog, sugerisali da se sa bespovratnim novcima stimulišu mladi bračni parovi koji žele da ostanu ili da žive na selu gde bi se bavili poljoprivredom.\n- Opstanak sela je ključna stvar u demografskom razvoju države – napominje on.\nOsim navedenog, jedna od mera koja bi trebalo da zaustavi odlazak mlade radne snage jeste i projekat “Startap Srpska” za koji je izdvojeno 3,6 miliona KM, a njime će, u zavisnosti od projekta, biti obuhvaćeno 114 ljudi. Reč je o pomoći države mladim ljudima koji žele da pokrenu prvi biznis.\nNacionalni program demografske obnove predviđa set mera koje treba dobro izdefinisati. To je veoma važno pitanje za Srpsku i zato sam taj program i pokrenula u saradnji sa Vladom i ostalim institucijama – rekla je predsednica Republike Srpske Željka Cvijanović.\nPrema njenim rečima, dokument će da sadrži raznovrsne mere tako da u njegovoj izradi treba da budu uključene sve institucije, tim stručnjaka, Republički pedagoški zavod, zdravstveni sektor, poslovna zajednica, kao i radnici preko svojih sindikata.\n- Realizacijom ovog dokumenta, odnosno mera koje će on da sadrži želimo da napravimo takav ambijent u društvu da bi ljudi mogli da rade, da imaju bolje i dobro plaćene poslove, da imaju realno priznatu platu, a ne da se varamo i da budu nezadovoljni danas kao radnici a sutra kao penzioneri. Dokument će da sadrži razne mere i u toj radnoj verziji, koju ćemo pustiti u toku jeseni, filtriraćemo sve ono što je potrebno da bi stvorili društvo zadovoljnih ljudi - precizirala je Cvijanovićeva.


Poznati slovenački kantautor Robert Pešić Magnifico (Magnifiko) 15. aprila održaće svoj koncert u „Belekspocentru““. Koncert će početi u 20 časova, a specijalan gost biće Nikola Pejaković Kolja.\nBeogradska publika će posle četiri godine dobiti priliku da ponovo uživo čuje pesme „Haljinica boje lila“, „Pukni zoro“, „Divna“, „Samo malo“ i druge hitove koji su obeležili period nešto duži od poslednje dve decenije njihovog stvaralaštva.\nU svojoj izjavi medijima Nikola Pejaković je istakao da se raduje nastupu sa Magnificom jer je on pre svega dobar čovek i muzičar sa veoma mnogo talenata. On se sa posebnim emocijama seća snimanja spota za pesmu „Divna“ u Ljubljani. Prema Nikolinim rečima Robert i njegova porodica su ga divno dočekali u Sloveniji i tih dana su imali zaista sjajnu saradnju tako da je sve u vezi sa snimanjem pesme „Divna“ bilo divno, te stoga sa zadovoljstvom očekuje njihov zajednički nastup u Beogradu.\nPored numera iz serijala „Montevideo“ koji su našli svoj put do srca publike i van televizijskih ekrana i pesma „Divna“ iz serije „Senke nad balkanom“ je postala rado slušana među pripadnicima svih generacija. Ovu pesmu odlikuje melanholična melodija koja praćena stihovima donosi emociju karakterističnu za bosanski sevdah.\nMagnifico se kroz svoj rad poigrava sa muzikom različitih žanrova od folka, preko elektro, pa sve do popa i roka unoseći u njih i izvesnu dozu svog karakterističnog humora. On svoju muziku opisuje kao kombinaciju džeza i balkan-disko šlagera. U svojoj dosadašnjoj karijeri snimio je jedanaest albuma, a njegov album „Eksport-import“ 2004. godine postigao je uspeh u mnogim evropskim zemljama, a izdavačka kuća Soni objavila ga je u čak pedeset šest država. Tokom karijere sarađivao je sa poznatim imenima iz sveta muzike poput španske dive Kasal i vojnog orkestra „Stanislav Binički“.\nUlaznice za ovaj koncert mogu se nabaviti putem „Gigs Tix“ i „Eventim“ prodajne mreže, po ceni od 1.190 dinara za parter i 1.790 dinara za VIP.


ePogledi - New York Times: Balkan je probni teren u novom Hladnom ratu\n11 april, srijeda\nOn je u članku za Evropsko vijeće za vanjske odnose (European Council on Foreign Relations) ocijenio da "Rusija posmatra Balkan kao bojno polje za svoj 'politički rat'" u nastojanju da skrene pažnju i stvori "potencijalne žetone za pregovaranje s Evropskom unijom".\nCharles A. Kupchan, direktor za Evropu u Vijeću za nacionalnu sigurnost u Bijeloj kući za vrijeme Baracka Obame, rekao je da "Rusi koriste priliku u posljednjem dijelu Zapadne Evrope koji je i dalje politički disfunkcionalan".\nNovo interesovanje Washingtona potiče iz zabrinutosti za širenje ruskog utjecaja, naveo je Ross Johnson iz Centra Willson, dodajući da Kongres SAD-a traži od Pentagona da iznese "procjenu sigurnosne saradnje Zapadnog Balkana i Rusije".\n- Politika EU je generalno bila da se podrži šta god drži Zapadni Balkan mirnim. To je veoma opasno i stvara savršeno okruženje da Moskva igra svoje igre - rekao je Galeotti.\nOn, kao i drugi analitičari, kaže da Brisel treba da više ponudi i "kad je riječ o šargarepi i kad je riječ o štapu", nuđenjem pravih inicijativa za institucionalne reforme i pravih kazni za njihovo neispunjavanje.


Ričard Grenel, specijalni izaslanik Bele kuće za dijalog Srbije i Kosova\n“Ostvarili smo napredak u vezi sa Pismom o namerama o saradnji u oblasti železnice", izjavio je Ričard Grenel, specijalni izaslanik Bele kuće za dijalog Beograda i Prištine, nakon sastanka delegacija dve strane u Berlinu posećenom obnovi železničkog saobraćaja.\n"Razgovori su protekli dovoljno dobro da smo razmatrali i druga pitanja", rekao je Grenel, u izjavi dostavljenoj Glasu Amerike. Nije međutim precizirano o čemu su predstavnici dve strane još razgovarali.\nZvanične delegacije Beograda i Prištine održale su u Berlinu, posredstvom američkih diplomata Ričarda Grenela (savetnika Bele kuće za dijalog Beograda i Prištine) i Roberta O’Brajena (savetnika Bele kuće za nacionalnu bezbednost) razgovore o ponovnom uspostavljanju železničkog saobraćaja.\n"Na zaključenju Pisma o namerama radićemo tokom naredne nedelje putem elektronske pošte", rekao je Grenel.\nDelegaciju Srbije u Berlinu je predstavljao Marko Đurić, direktor Kancelarije Vlade Srbije za Kosovo, dok su prištinsku delegaciju činili Đem Veselji, direktor odeljenja za kopneni transport i Ram Ćupeva, direktor putne infrastrukture - objavio je na društvenoj mreži Fejsbuk Pal Lekaj, odlazeći kosovski ministar infrastrukture.\nMarko Đurić je posle razgovora izjavio da se nada da će susret doprineti konkretnim rešenjima.\n"Sa ambasadorom Grenelom smo imali sastanak o obnavljaju železničkog saobraćaja između centralne Srbije i KiM i nadam se da ćemo u predstojećem periodu doći do konkretnih rešenja, koja će olakšati kretanje ljudi i robe, a privredi i građanima doneti korist", rekao je Đurić agenciji Tanjug.\nRamuš Haradinaj, kosovski premijer u ostavci, izjavio je da poslednja dva sporazuma između Kosova i Srbije o avio i železničkoj liniji neće naštetiti Kosovu.\n"Železnicu bi trebalo regulisati jer je u lošem stanju", rekao je Haradinaj - objavila je Radiotelevizija Kosova.\nUpitan da li se kroz te sporazume nastavio dijalog sa Srbijom, Haradinaj je odgovorio da su sporazumi pozitivni znaci.\nNačelni sporazum o avioliniji\nPredstavnici Srbije i Kosova sastali su se u Berlinu dva dana pošto je, tokom posete Ričarda Grenela prošlog petka Beogradu i sastanka sa predsednikom Srbije Aleksandrom Vučićem, obelodanjeno da je postignut načelni dogovor o uspostavljanju železničkog saobraćaja između Srbije i Kosova.\nAmbasador Ričard Grenel prethodne nedelje boravio je na Kosovu i u Srbiji dva dana pošto su u Berlinu, Beograd, Priština i nemačka avio kompanija “Jurovings” načelno dogovorile uspostavljanje avio linije između glavnih gradova Srbije i Kosova.\nGrenel je nakon razgovora sa zvaničnicima dve strane, tokom svoje balkanske turneje, ukazao na značaj ekonomskog povezivanja kao modela za približavanje Srbije i Kosova, čiji su pregovori o normalizaciji odnosa zamrznuti više od godinu dana.\nZaložio se za ukidanje carina koje je na proizvode iz Srbije i Bosne i Hercegovine uvelo Kosovo.\nRazgovore koji se, mimo zamrznutog dijaloga Beograda i Prištine odvijaju posredstvom američkih zvaničnika, Danijel Server, američki stručnjak za Balkan je u nedavnom intervjuu Glasu Amerike, označio kao mogućnost da se dve strane vrate za pregovarački sto.\n"Načelni sporazum o uspostavljanju aviolinije između Kosova i Srbije predstavlja nadu za obnovu dijaloga Beograda i Prištine", rekao je Server.\nDijalog, vođen posredstvom Evropske unije koji bi trebalo da rezultira sporazumom o normalizaciji odnosa dve strane, zamrznut je od novembra 2018, kada su tadašnje kosovske vlasti uvele takse od sto odsto na proizvode koje uvoze sa područja Srbije i Bosne i Hercegovine. Kao razlog tome, bivše kosovske vlasti navele su međunarodnu kampanju Srbije za povlačenje priznanja nezavisnosti Kosova. Nakon vanrednih parlamentarnih izbora na Kosovu još nije formirana vlada - zbog čega se nalazi u periodu institucionalnog vakuuma.\nU inicijativi koju predvode američki zvaničnici Grenel i O'Brajen upadljivo je delovalo odsustvo Evropske unije, koja je formalni posrednik u razgovorima Beograda i Prištine.\nTakvo viđenje, međutim, ublažava najava o poseti Žosepa Borelja, novog posrednika u dijalogu dve strane Srbiji i Kosovu, krajem tekuće nedelje.\nPre te najave, Dejmon Vilson izvršni potpredsednik Atlantskog saveta, rekao je u intervjuu Glasu Amerike objavljenom prethodnog četvrtka, da ne smatra da je Evropska unija marginalizovana.\n"EU nije u prikrajku, EU je u centru ovih zbivanja. Oni su partner SAD. U suštini mi pričamo o dva naroda koji žele da budu deo EU, to je mnogo moćno. I sama EU je prošla kroz promene. Mislim da je to recept za uspeh, kada SAD i EU imaju koordinisane napore i strategiju za sporazum i podršku Beogradu i Prištini da postignu dogovor. Amerika igra svoju ulogu, Evropa svoju. Uspešno je samo kada su zajedno", rekao je Dejmon Vilson.\nOdnosi Srbije i Kosova narušeni su posle ratnih sukoba dve strane u period 1998.-1999. Kosovo, nekadašnja pokrajina u sastavu Srbije, proglasila je nezavisnost nakon referenduma 2008.


SVETSKA LIGA U ODBOJCI: Srbija bolja od Dominikanske Republike - Odbojka, Ostali sportovi\nHotSport»Ostali sportovi»Odbojka»SVETSKA LIGA U ODBOJCI: Srbija bolja od Dominikanske Republike\nSVETSKA LIGA U ODBOJCI: Srbija bolja od Dominikanske Republike\nStrahinja Nikolić| 2019-05-29T20:28:33+01:00\t29. maja 2019. 20:20|0 komentara|HotSport\nŽenska odbojkaška reprezentacija Srbije savladala je Dominikansku Republiku sa 3:1 u setovima u okviru Lige nacija.\nSusret odigran u okviru druge nedelje takmičenja koja se održava u Koneljanu u Italiji reprezentaciji Srbije je poslužio da se vrati na pobednički kolosek nakon poraza od SAD, a protiv Dominikanki sjajna je bila Ana Bjelica sa 25 poena.\nPrvi set Srbija je dobila zahvaljujući odličnoj seriji od 9-0 rešila u svoju korist 25:17, ali je u narednom setu ekipa sa Kariba uspela da uzvrati i nakon 16:12 na tehničnom tajm-autu stigne do 25:18.\nNo, to kao da je nateralo izabranice Zorana Terzića da se razbude, pa su silovito odigrale treći set i nakon početnih 8:1 stigle do 25:12, da bi u poslednjoj deonici nakon nešto boljeg početka rivalki stigle do 14:13, a potom napravile seriju 11-3 i zabeležile treći trijumf od početka takmičenja.\nSledeću utakmicu u Ligi nacija Srbija igra protiv Italije u četvrtak od 20 časova.


NovaEnergija.net » LETO 2020: Danica Banjević – Moramo se što pre adaptirati na “novu realnost” i ponudu destinacija prilagoditi novim trendovima i zahtevima turista LETO 2020: Danica Banjević – Moramo se što pre adaptirati na “novu realnost” i ponudu destinacija prilagoditi novim trendovima i zahtevima turista – NovaEnergija.net\n– Svedoci smo da letnja turistička sezona, nažalost, ne ispunjava planirana očekivanja kakva smo imali, imajući u vidu uspešnost prethodne sezone, a, takođe, i da se otkazuju svi unapred rezervisani aranžmani sa tržišta koja su trenutno na crvenoj listi Instituta za javno zdravlje.\nBudući da se sezona ne odvija po predviđenom programu rada, izostale su i razne manifestacije i događaji (koncerti, tematski sajmovi, festivali….) koji se održavaju u letnjem periodu, tako da smo fokus preusmerili na neke druge vidove promocije kako bismo uticali na najbolji mogući način na oporavak i minimalizovanje posledica pandemije, uz nadu da će ostatak sezone i postsezona dati bolje rezultate.\n– Turistička sezona u Tivtu, a i uopšte na crnogorskom primorju, je nažalost stagnirala ove godine. U odnosu na prošlu godinu u Tivtu je popunjenost oko 13% u privatnom smeštaju i oko 20% u hotelskom smeštaju, što je nažalost i za očekivati u ovim okolnostima. Ono što može, makar i donekle, da spasi, odnosno, da utiče na sezonu, svakako su popuštanje uvedenih mera od strane NKT-a i otvaranje granica, kako prema zemljama regiona, tako i ostalih zemalja. U trenutku kada do toga dođe možemo da očekujemo turistička kretanja, kako u ostatku sezone, tako i u periodu postsezone. Međutim, to će zavisiti ne samo od epidemiološke situacije na emitivnim tržištima već i u Crnoj Gori. Ujedno moramo biti realni i svesni da se izgubljeno u proteklom periodu u ovom trenutku ne može nadoknaditi. Što se tiče perioda postsezone (septembar, oktobar) Tivat poslednjih godina beleži značajan rast u tom periodu. Međutim, broj turista i noćenja tokom perioda glavne sezone mnogo je veći nego u periodu van sezone. Tako da je teško nadoknaditi u postsezoni izgubljeno tokom jula i avgusta, ali može uticati u određenoj meri na ublažavanje negativnih efekata iz prethodnog perioda.\n– COVID-19 kriza uticala je da, u nekoliko meseci, promenimo naša shvatanja daljeg turističkog razvoja i toga kako želimo da se razvijamo kao destinacija i naravno šta je to što želimo da ponudimo gostima. Već sada svi moramo da se adaptiramo na “novu realnost”, a to je putovanje koje podrazumijeva poštovanje zdravstvenih mera kao što su nošenje maski, fizička distanca za društvenu odgovornost, pojačana higijena svuda i zauvek. Turisti koji vode računa o sebi i svojim porodicama će birati destinacije koje su dobro upravljale krizom, koje imaju dobar zdravstveni sistem, destinacije koje vode računa o održivom razvoju (zaštiti životne sredine, kulturne baštine i koje, kroz dobro upravljanje, rade na smanjenju masovnog turizma – sa principima „value not volume“ – vrednost a ne obim). Verujem da će biti značajnija potražnja za boravkom u manje poznatim turističkim mestima, seoskim domaćinstvima, manjim objektima, ali i hotelima za koje znamo da vode računa o svim bezbedonosnim i zdravstvenim protokolima i koji su dobro povezani sa lokalnom ponudom. Individualna putovanja sa kraćom distancom će se brže oporaviti i vratiti se normalnim tokovima u odnosu na grupna i udaljena putovanja. Aktivan odmor će i dalje rasti, te ponudu destinacija treba prilagođavati novim trendovima i zahtevima gostiju. Očekujem da će zdravstveni protokoli dugo biti na snazi, bar do pronalaska delotvorne vakcine – a svi mi sada znamo kako da se ponašamo u nekoj sledećoj sličnoj situaciji. Mnoge destinacije će se dobrom ponudom, kvalitetom, novim kreativnim idejama, inovacijama, divrezifikacijom ponude u narednom periodu boriti da povrate turistički promet.\n– Imajući u vidu predviđanja, trendova i naše planove razvoja u narednom periodu pokrenuli smo nekoliko projekata koji strateški i dugoročno imaju za cilj održivost Tivta kao destinacije. Reč je o započetom procesu pristupa i sertifikaciji Tivta kao „zelene destinacije“ kroz program Green Destinations. U okviru ovog programa smo, u saradnji sa JP Morsko dobro, aplicirali i za TOP 100 održivih destinacija. U nastavku su planirane razne aktivnosti kojima ćemo pokušati da prvenstveno oporavimo ovogodišnju sezonu i postsezonu, a samim tim i utičemo na sledeću, a već sada se planiraju i intenzivne aktivnosti na promociji Tivta za narednu godinu.\nLETO 2020: Danica Banjević – Moramo se što pre adaptirati na “novu realnost” i ponudu destinacija prilagoditi novim trendovima i zahtevima turista was last modified: August 10th, 2020 by Ivana Karanović\ncolor media communicationscoronaviruscovid 19Danica Banjevićepidemijakoronaviruskovid 19leto 2020nova normalnostonline konferencijapandemijaputovanjaregionturistička agencijaTuristička organizacija Tivatturizamturizam u regionu


ELIKSIR dugovečnosti krije se baš u ovom napitku\nM. K. 21. februara 2018. 21:17\nIspijanje dve čaše vina ili piva tokom večeri doprineće povećanju kilaže za nekoliko kilograma. To može da bude i vaša tajna dugovečnosti, koja će vam pomoći da doživite devetu decenju života, zaključci su nove studije.\nKako prenose mediji u regionu, u istraživanju, u kome su analizirane navike osoba koje su živele duže od 90 godina, naučnici su utvrdili da je konzumiranje alkohola jedan od pet ključnih faktora dugovečnosti. Oni koji su pili dve čaše vina ili piva svake večeri imali su za 18 posto manji rizik od prerane smrti, u odnosu na one koji nisu imali tu naviku.\nProfesorka sa Univerziteta Kalifornija Klaudija Kavas (Claudia) analizirala je navike 1.700 ljudi, koji su 2003. godine imali 90 i više godina. Ona je tokom istraživanja otkrila i da nekoliko kilograma više od idealne težine, ali svakako ne i gojaznost, takođe smanjuje rizik od prerane smrti za oko tri odsto.\nKavas navodi i da su stariji ljudi, koji su posvećivali dva sata dnevno hobiju, imali 21 posto manji rizik od prerane smrti, kao i da su oni koji su vežbali između 15 i 45 minuta dnevno taj rizik smanjili za 11 procenata. Konzumiranje dve šolje kafe dnevno smanjuje rizik od prerane smrti za 10 posto, smatra ona.\nPrethodne studije ukazivale su na to da blaga konzumacija alkohola smanjuje rizik od infarkta i srčanih oboljenja, prenose mediji.


Razgovori Sjeverne Koreje o novim vojnim dužnostima ukazuju na raspoređivanje nuklearnog oružja - Vijesti.TV\nSEUL, Južna Koreja (AP) – Sjeverna Koreja je na ključnom vojnom sastanku razgovarala o dodjeli dodatnih dužnosti svojim vojnim jedinicama na prvoj liniji, objavili su državni mediji u četvrtak, što je sugestija da bi zemlja možda željela rasporediti nuklearno oružje na bojnom polju koje cilja Južnu Koreju duž napete granice rivala .\nDo rasprave dolazi kada su zvaničnici Južne Koreje rekli da je Sjeverna Koreja završila pripreme za svoju prvu nuklearnu probu u posljednjih pet godina kao dio mogućih napora da se napravi bojeva glava koja će biti postavljena na oružje kratkog dometa sposobno da pogodi ciljeve u Južnoj Koreji.\nTokom tekućeg sastanka Centralne vojne komisije vladajuće Radničke partije u srijedu, vođa Kim Jong Un i drugi najviši vojni oficiri razgovarali su o “radu na dodatnom potvrđivanju operativnih dužnosti jedinica fronta Korejske narodne armije i modificiranju operacije planove”, navodi zvanična korejska centralna novinska agencija.\nKim je takođe naredio da se preduzmu koraci za “poboljšanje operativnih sposobnosti jedinica na prvoj liniji”, rekao je KCNA. Fotografija KCNA pokazala je nešto što je izgledalo kao velika mapa istočne obale Korejskog poluostrva, uključujući granične lokacije koje stoje blizu konferencijskog stola.\n„Mogu da procenim da je na sastanku detaljno razmotreno pitanje taktičkog nuklearnog oružja koje se napreduje,“ rekao je Cheong Seong-Chang, viši analitičar u južnokorejskom privatnom institutu Sejong.\nKim Jun-rak, glasnogovornik Združenog generalštaba Južne Koreje, rekao je novinarima kasnije u četvrtak da pomno prati povezane aktivnosti Sjeverne Koreje, ali nije iznosio detalje.\nU travnju, kada je Sjeverna Koreja testirala novu vrstu taktičkog vođenog oružja, navodi se da to oružje ima “veliki značaj u drastičnom poboljšanju vatrene moći artiljerijskih jedinica dugog dometa na frontu, povećavajući efikasnost u operaciji ( Taktičke nuklearne bombe Sjeverne Koreje i diverzifikacija njihovih misija vatrene moći.”\nNjegova upotreba riječi “taktičke nuklearke” sugerira da je to oružje vjerovatno sistem oružja kratkog dometa naoružan nuklearnom bojevom glavom. Neki stručnjaci su tada rekli da Sjeverna Koreja namjerava rasporediti takvo oružje koje prijeti ključnim olakšicama u Južnoj Koreji, uključujući tamošnje američke vojne baze.\nKasnije u travnju, Kim je rekao da bi Sjeverna Koreja mogla preventivno upotrijebiti svoje nuklearno oružje ako joj prijeti, rekavši da njegove nuklearne bombe “nikada neće biti ograničene na jedinu misiju odvraćanja od rata” u situacijama u kojima se Sjever suočava s vanjskim prijetnjama svojim “fundamentalnim interesima”. Mogućnost da Sjeverna Koreja ima eskalirajuću nuklearnu doktrinu mogla bi predstavljati veću zabrinutost za Južnu Koreju, Japan i Sjedinjene Države.\nKim je ranije ove sedmice sazvao sastanak Centralne vojne komisije kako bi potvrdio “ključne i hitne zadatke” za proširenje vojnih sposobnosti i implementaciju ključnih odbrambenih politika, objavili su državni mediji.\nCheong, analitičar, rekao je da se očekuje da će Sjeverna Koreja izvesti svoju sedmu nuklearnu probu nakon sastanka, rekavši da je njena treća nuklearna proba 2013. također uslijedila nekoliko dana nakon drugog sastanka Centralne vojne komisije.\nPrije ovosedmičnog sastanka, Kim je sazvao sastanak Centralne vojne komisije 16 puta otkako je preuzeo vlast krajem 2011. godine, ali ovo je prvi koji traje dva dana ili duže, rekao je Cheong.\nU srijedu je bila sjednica drugog dana, a KCNA je rekla da se diskusije nastavljaju na dnevnom redu, ukazujući da će se sastanak nastaviti u četvrtak.\nRanije ove godine, Sjeverna Koreja je probno lansirala niz projektila potencijalnog dometa, stavljajući i kopno SAD-a i njene azijske saveznike poput Južne Koreje i Japana na udaljenosti od udara. Sjeverna Koreja ima interkontinentalne balističke rakete potencijalno sposobne da dosegnu Sjedinjene Države, ali stručnjaci kažu da zemlja još uvijek treba da ovlada sposobnošću ponovnog ulaska i drugim tehnologijama kako bi od njih napravila funkcionalno oružje.\nNeki stručnjaci kažu da su lansiranja oružja Sjevera imala za cilj modernizaciju njegovih oružanih sistema i jačanje njegove poluge u budućim pregovorima sa Sjedinjenim Državama kako bi se dobile ublažavanje sankcija i drugi ustupci.\nJužnokorejski i američki zvaničnici upozorili su Sjevernu Koreju da se suoči s posljedicama ako nastavi s nuklearnim testom. Ali podjele između stalnih članica Vijeća sigurnosti UN-a čine nejasnim izglede za nove kaznene međunarodne sankcije Sjevernoj Koreji. Rusija i Kina su ove godine stavile veto na rezolucije koje su sponzorisale SAD koje bi povećale sankcije, insistirajući da bi se Washington trebao fokusirati na oživljavanje dijaloga.\nPovučena leća i poriluk iz dnevne berbe, što uzrokuje uklanjanje žučne kese, hospitalizacije


PROTERAN ŠEF KOMISIJE UN Oteran nakon istrage finansiranja predsedničke izborne kampanje\nPredsednik Gvatemale Džimi Morales saopštio je danas da je proterao šefa antikorupcijske komisije Ujedinjenih nacija Ivana Velaskeza, čiji je zadatak bio da istraži finansiranje predsedničke izborne kampanje.\nPredsednik Gvatemale Džimi Morales\nDžimi Morales je naveo i da je smenio šefa diplomatije Karlosa Raula Moralesa, jer nije proterao Velaskeza, koji predvodi komisiju stručnjaka čiji je zadatak da, u saradnji sa tužilaštvom, iskoreni korupciju.\nKomisija je imala ključnu ulogu u rušenju sa vlasti 2015. godine bivšeg šefa države Ota Pereza Moline, koji se nalazi u zatvoru, javlja AP.\nDržavni tužilac Telma Aldana je u petak zatražila od Vrhovnog suda da predloži da se Džimiju Moralesu ukine imunitet, jer nije objasnio poreklo 800.000 dolara korišćenih u izbornoj kampanji.\nSnažan zemljotres jačine 5,9 stepeni pogodio Gvatemalu\nSLIVAJU SE POTOCI LAVE Proradio vulkan Fuego (FOTO)\nDEMONSTRANTI PALILI KONGRES Nasilje na antivladinim protestima u Gvatemala Sitiju, nekoliko povređenih (VIDEO)\n"Posle 100 miliona vakcinisanih u EU...": Ursula fon der Lajen PRIMILA VAKCINU protiv korone (FOTO)


28.04.2016. / 12:49\nBANJALUKA, Stepen zaštite na radu u Republici Srpskoj zadovoljavajući je, ali se ta oblast i dalje mora razvijati, izjavila je danas pomoćnik ministra za rad, zapošljavanje i zaštitu na radu Srpske Mira Vasić.\nOna je rekla novinarima u Banjaluci da je prošle godine bilo 1.040 slučajeva povreda na radu, od kojih 77 sa težim povredama i četiri sa smrtnim ishodom.\nUoči konferencije upriličene povodom Međunarodnog dana bezbjednosti i zdravlja na radu, Vasićeva je rekla da su sredstva zaštite na radu znatno uznapredovala, te da poslodavci sve više shvataju značaj ove zaštite.\nVasićeva je navela da su novim Zakonom o radu definisane obaveze poslodavaca ukoliko radnik dobije umanjenu radnu sposobnost usljed povrede na radu.\nOna kaže da su za neprovođenje mjera zaštite na radu propisane kazne od 5.000 do 12.000 KM u zavisnosti od vrste prekršaja.\nVasićeva je dodala da bi radnici obavezno trebalo da se pridržavaju svih mjera zaštite na radu i da koriste zaštitna sredstva jer poslodavac ne snosi odgovornost, ukoliko je obezbijedio zaštitna sredstva, a radnik ih ne koristi.\nIstičući da novi Zakon o radu uređuje i oblast zaštite od mobinga, Vasićeva kaže da je, prema novim zakonskim rješenjima, radnik sada zaštićeniji.\nVasićeva je navela da je cilj ove konferencije ukazivanje na dostignuća i potrebu novih usklađivanja sa direktivama EU, te definisanje novih ciljeva.\nGlavni republički inspektor rada Čedo Ristović rekao je da je od 2008. godine, kada je donesen Zakon o zaštiti na radu, do danas uočen trend smanjivanja povreda na radu, posebno onih sa smrtnim ishodom.\nOn je naveo da je 2010, 2011. i 2012. godine bilo 15 slučajeva povreda na radu sa smrtnim ishodom, 2013. šest, 2014. godine 13, a prošle godine četiri smrtna ishoda.\nRistović smatra da je to rezultat rada svih kojih se bave ovom oblasti, ali i u rastuće svijesti poslodavaca koji shvataju da zaštita na radu nije trošak, već dobit. Srna\nTagovi: cedo ristovicmira vasiczakon o raduzastita na radu


Neregelia i Montenomaks donirale sadnice za prvi cvjetni tepih u Crnoj Gori povodom Dana Evrope\nCvjetni tepih, po ugledu na čuveni tepih u Briselu, napravljen je od 50.000 sadnica cvijeća na 600 kvadratnih metara na Trgu Nezavisnosti u Podgorici. Ovo je prvi put da Crna Gora učestvuje u ovakvoj manifestaciji proslave Dana Evrope, koji se obilježava 9. maja. Među 15 kompanija koje su donirale sadnice, našle su se i naše kompanije, Neregelia i Montenomaks, podržavši na taj način vrijednosti EU: bratstvo, solidarnost, jednakost u različitosti i nadasve, antifašizam.\n„U saradnji sa Delegacijom Evropske unije, Glavni grad Crne Gore i ove godine na primjeren način obilježava 9. maj, jedan od najznačajnijih datuma u modernoj evropskoj istoriji, dan kada slavimo Dan Evrope i Dan pobjede nad fašizmom. Kao što vidite, gradski trg vjerovatno nikad ljepše nije izgledao, zahvaljujući zajedničkoj akciji koju smo realizovali uz podršku kolega iz našeg privrednog društva Zelenilo i partnerima iz Kancelarije glavne pregovaračice“, istakao je dr Ivan Vuković, gradonačelnik Podgorice.\nNakon manifestacije, sadnice su podijeljene građanima kao poklon.


Pojedine emisije TV Happy zabranjene u Crnoj Gori na šest mjeseci - Cetinjski List\nNaslovna » Pojedine emisije TV Happy zabranjene u Crnoj Gori na šest mjeseci\nAutor RTV Cetinje January 08, 2022 10:54 am\nSavjet Agencije za elektronske medije (SAEM) je, na današnjoj sjednici, donio odluku da se na šest mjeseci ograniči reemitovanje jutarnjeg programa („Dobro jutro Srbijo“ i „Vikend jutro“) kao i sadržaja „Ćirilica“ i „Posle ručka“, u okviru televizijskog programa „TV Happy“ iz Srbije.\nZbog potrebe sprovođenja neophodnih pravnih procedura, danas donešena, odluka će stupiti na snagu tokom naredne sedmice. Odluka je donešena jer je, u prethodnom periodu, učestalo u ovim programskim sadržajima vršeno i omogućavano podsticanje na mržnju, netrpeljivost i diskriminaciju prema pripadnicima crnogorske nacionalnosti. SAEM je imao u vidu da se u navedenim programskim sadržajima koristi pogrdno, uvredljivo ili uznemiravajuće izražavanje koje podstiče intenzivne negativne emocije, iskazivanje neprijateljstva ili želju za diskriminacijom, kao i omalovažavanje ili obezvrjeđivanje pripadnika crnogorske nacionalnosti, negiranjem njihovog nacionalnog identiteta i posebnosti – navodi se u saopštenju Savjeta Agencije.\nNe dovodeći u pitanje pravo svih emitera da informišu javnost o pitanjima od javnog interesa, Savjet Agencije je ocijenio da se u navedenim sadržajima zloupotrebljava pravo na slobodu izražavanja. Cijeneći da se radi o pitanju od javnog interesa, čija zaštita zahtijeva sprovođenja mjera kojima će se suzbiti sporno izražavanje, za koje je konstatovano da postoji kontinuitet, SAEM je zaključio da je opravdano i proporcionalno da se, na period od šest mjeseci, ograniči reemitovanje ovih emisija.\nIz Agencije podsjećaju da je Konvencijom o prekograničnoj televiziji (član 7) propisano da svi programski prilozi, u pogledu njihovog prikazivanja i sadržaja, treba da poštuju dostojanstvo ljudskog bića i osnovna prava drugih, kao i da posebno ne smiju neprikladno isticati nasilje ili podsticati rasnu netrpeljivost, kao i da ne smiju sadržati bilo kakvo podsticanje mržnje na osnovu rase, pola, vjere ili nacionalnosti.


Stefanović: Levica je treća kolona\nIzvor: NoviMagazin.rs, 02.Mar.2016, 20:01\nLider Levice Srbije Borislav Stefanović izjavio je danas da je priča o opozicionim kolonama nepotrebna i smešna, ali da će njegova stranka, ukoliko se koristi ta terminologa, biti treća kolona.\n"I kad se priča o kolonama, a često se priča o dve opozicione kolone, ja naravno mislim da je to smešno i kad su već prihvatili tu terminologiju, da kažem da smo mi treća I građani Srbije su dobrodošli da podrže treću kolonu zato što nudimo nešto I bolje I drugačije", rekao >> Pročitaj celu vest na sajtu NoviMagazin.rs << je Stefanović novinarima u parlamentu.\nPredstavnici te partije, rekao je Stefanović, obišli su celu Srbiju, održali masovne skupove, jer žele da u direktnom kontaktu sa građanima predstavi svoje ideje s obzirom na to da je, tvrdi, medijska blokada.\n“Građani treba da čuju našu politiku i program i da čuju šta to Levica Srbije pokušava da uradi, šta to hoćemo da promenimo I sve što radimo je drastično drugačije I bolje od drugih partija”, rekao je Stefanović.\nBlic: Stefanović: Priča o kolonama je smešna, ali Levica je treća kolona\nRadio Televizija Vojvodine: Stefanović: Levica je treća kolona\nB92: Stefanović: Levica Srbije je treća kolona\nAleksinac.net: Formiranje inicijativne grupe Levica Srbije u Aleksincu\nDan pre: 01.Mar.2016\nDan posle: 03.Mar.2016


Poučno i zanimljivo u CSU: "Deseta noć, kroz znanje daje moć" · gradski.online\nPoučno i zanimljivo u CSU: “Deseta noć, kroz znanje daje moć”\nKIKINDA- Naučni klub kikindskog Centra za stručno usavršavanje pridružio se “Evropskoj noći istraživača” koja se održava već deseti put. Ovogodišnji slogan glasi: “Deseta noć, kroz znanje daje moć”. Program je počeo u ponedeljak i trajaće do petka:\n-Organizujemo 19 radionica tokom pet dana. Naš cilj je da približimo nauku deci, a ulaganje u budućnost je ulaganje u nauku i obrazovanje. Kroz ove programe naši mladi imaju priliku da dožive i vide nauku na drugačiji način- rekao je Dejan Karanović, direktor Centra za stručno usavršavanje.\nKao i prethodne tri godine, u Kikindi su se “Evropskoj noći istraživača” priključili profesori i nastavnici. Đaci, pored ostalog, mogu da saznaju više o našim najvećim umovima, drvoredu u ulici Generala Drpašina koja je proglašena za jednu od najlepših na svetu, ali i da “putuju” u svemir.\nDo kraja “Evropske noći istraživača” govoriće se o istoriji Kikinde, o izdvajanju biljnih pigmenata iz listova i cvetova, o radu vatrogasaca, a realizovaće se i radionica o programiranju.\nPrethodnoBolja zdravstvena nega starih: Adaptirana ambulanta, nabavljena nova oprema\nSledećeDa čovek ne poveruje: Maloletni Kikinđani ukrali kutiju i novac za Tisino lečenje


Objavljeno 6 oktobar 2019 1 min čitanja\nUčesnici rata zakazali su protest za 14.10.2019 godine sa početkom u 12h u Nemanjinoj ulici ispred Kasacionog suda. Protest je u organizaciji 6 boračkih udruženja I 150 advokata, zastupnika diskriminisanih boraca odnosno učesnika rata.\nDejan Milošević, predsednik Gvozednog puka Srbije nam je rekao da od zahteva nećemo odustati.Protest će trajati do ispunjenja zahteva i dok pravda ne bude zadovoljena.Na mestu protesta biće postavljeni i šatori vojnički kazan.Pozivamo sve gradjane, udruženja, političke aktere pratije I pozicije i opozicije i sve one koji iskreno podržavaju našu borbu. Ovaj protest će pokazati ko STVARNO podržava učesnike ratova koji su ginuli za ovu zemlju.\nUčesnici rata ( rezervisti, vojnici na odsluženju vojnog roka, Pripadnici MUP-a i zaposleni u vojsci) duže od 20 godina traže pravdu za isplatu ratnih dnevnica koje ih sleduju po zakonu.\nJoš 2008.godine isplaćeno je u proseku 300 hiljada dinara učesnicima rata sa 7 opština sa juga Srbije ( Kuršumlija, Prokuplje, Doljevac, Bojnik, Lebane), a bez razloga ostalim učesnicima rata iz većeg dela Srbije nisu isplaćene.\nNaime počev od 2003.godine pa do danas selektivnim presudama po identičnom pravnom osnovu, pojedincima su na osnovu sudskih odluka isplaćivane ratne dnevnice, a iznosi su tadabili u vrednosti današnjih 10 hiljada evra. Medju njima su čak bili sudije i tužioci koji su uspeli da naplate ratne dnevnice.\nNažalost za ostale učesnike rata nije bilo PRAVDE, a glavni krivci su za to su političari na vlasti I Vrhovni kasacioni sud, koji je svojim pritiscima na nižestepene sudove i pogrešnim stavovima u korist ministarstva odbrane napravio samo štetu.\nDanas je nesporno čak I od strane suda , da su učesnici rata bili DISKRIMINISANI, ali opet im se uskraćuje naknada zakonom predvidjena usled diskriminacije. Zahtevamo da se svim učesnicima rata kojima je UTVRDJENA DISKRIMINACIJA isplate zakonski iznosi za nematerijalnu štetu i iznosi koji bi predstavljali otklanjanje disriminacije.


Vesti online / Sport / Košarka / NBA: Pobede San Antonija i Oklahome\nKošarkaši Oklahome pobedili su Čikago sa 107:95 u noći između četvrtka i petka, dok je San Antonio sa 104:102 savladao Golden Stejt u utakmicama NBA lige.\nSjajna partija: Marko Belineli\nOklahoma je trijumfom nad Čikagom upisala 13. pobedu na svom parketu, a predvodio ih je Kevin Durent sa 32 poena uz devet skokova i šest asistencija, dok je Rasel Vestbruk zabeležio dabl-dabl učinak od 20 poena i 10 asistencija.\nU ekipi Čikaga najefikasniji bio je Žoakim Noa sa 23 poena uz 12 uhvaćenih lopti, a Taž Gibson postigao je 16. Oklahoma posle 25 utakmica ima skor od 21 pobede i četiti poraza i nalazi se na prvom mestu Zapadne konferencije, dok je Čikago upisao 16 poraz uz devet trijumfa i trenutno je 10. na Istoku. San Antonio je u gostima uspeo da savlada Golden Stejt, i to košem Tijaga Splitera dve sekunde pre kraja, a u ekipi nisu bili Toni Parker, Tim Dankan i Manu Đinobili.\nNajefikasniji u ekipi San Antonija bio je Marko Belineli sa 28 poena, dok je Kavaji Lenard postigao 21 uz 10 skokova. Sa druge strane se istakao Dejvid Li sa 32 poena, dok je dva manje postigao Stefan Kari, ali je upisao i 15 asistencija. Srpski reprezentativac Nemanja Nedović nije ulazio u igru. San Antonio je tako upisao 21. pobedu uz pet poraza, dok Golden Stejt ima 14 trijumfa iz 27 mečeva.\nKOŠARKA NBA: Pobede Minesote, San Antonija i Hjustona


Ivana Španović u Cirihu "overila" Dijamantsku ligu - Sport - Dnevni list Danas\nPočetna » Sport » Ivana Španović u Cirihu "overila" Dijamantsku ligu\nIvana Španović u Cirihu "overila" Dijamantsku ligu\n1Piše: S. D. 02. septembra 2016. 00.41\nPobeđivala je u Šangaju, Oslu, Štokholmu, Lozani i Parizu, u Judžinu i sinoć u Cirihu je bila druga. Ukupan trijumf u Dijamantskoj ligi donosi pobednici 40.000 dolara. U Cirihu je Španovićeva najbolji rezultat ostvarila već u prvom skoku (6,93 m), nakon čega je imala tri prestupa i dva slabija rezultata 6,74m i 6,90m.\nVodeće mesto je izgubila u četvrtoj seriji kad je Rizova skočila 6,95m, dok ostale rivalke, uključujući i olimpijsku šampionku Tijanu Barlotelu, nisu bile ni blizu. Olimpijska šampionka Bartoleta je takmičenje završ ila već posle treće serije. Španovićeva je ove godine osim Dijamantske lige osvojila i Evropsko prvenstvo, na Olimpijskim igrama je osvojila bronzu, dok je bila i vice- šampionka Svetskog dvoranskog prvenstva.\nAtletika, Ivana SpanovicCirih\n02. septembra 2016. u 06.38\nBravo, Ivana, svaka čast!


Digitalizacija olakšava uvodjenje cirkularne ekonomije (VIDEO) | Novinska agencija Beta\nEKONOMIJA | 09.12.2019 14:40 > 09.12 17:12\nUvodjenje inovacija, digitalizacija i korišćenje novih tehnologija mogu da olakšaju i ubrzaju uvodjenje modela cirkularne, zelene, ekonomije u Srbiju, koji bi pored očuvanja resursa i životne sredine, podigao konkurentnost domaće privrede, ocenjeno je danas na skupu o digitalizaciji i cirkularnoj ekonomiji.\n"Konvencionalni, linearni način proizvodnje i potrošnje je neodrživ, jer negativno utiče na potrošnju prirodnih resursa i životno okruženje", rekla je stalna predstavnica Programa Ujedninjenih nacija za razvoj (UNDP) Fransin Pikap na konferenciji "Zavirimo u budućnost Curkularno kroz digitalno".\nZbog toga će i nova Evropska komisija uskoro da predstavi novi Zeleni plan (Green deal) EU koji će, naglasila je Pikap, značiti da cirkularna ekonomija postaje prioritet zemalja Unije.\nPredsedavajuća Evropske stejkholder platforme za cirkularnu ekonomiju (ECESP) i osnivač Instituta za cirkularnu ekonomiju Cirkularne promene (Slovenija) Ladeja Godina Košir ukazala je da cirkularna ekonomija nije samo racionalno korišćenje otpada kao resursa, već model poslovanja koji omogućava da se materijali i proizvodi mogu više puta upotrebiti.\nKako je objasnila, to je sistemski pristup, što znači da se već pri dizajniranju mobilnog telefona planira mogućnost njegove popravke i što dužeg korišćenja, kako se ne bi desilo da se uredjaj menja nakon dve godine, kao što je sada slučaj, čime se rasipaju resursi, odnosno materijali i energija.\nDodala je da i naizgled "čiste tehnologije", poput proizvodnje električnih automobila, zahtevaju cirkularni model poslovanja, kako bi se utvrdilo iz kojih izvora će se dobijati energija i materijali, šta raditi baterijama kada se istroše i slično.\n"Primena cirkularne ekonomije nije skupa, jer i pored velikih ulaganja koja zahteva, omogućava da se na najbolji način upravlja resursima kojih je sve manje i čije cene su sve veće, čime se poećava konkurentnost privrede", kazala je ona.\nGodina Košir je istakla da su privredne grane koje bi najpre mogle da primene model cirkularne ekonomije u Srbiji i regionu gradjevinska industrija, poljoprivreda, energetika.\n"I dalje u najvećem broju opština i Srbiji imamo upravljanje otpadom čije je ishodište sanitarna deponija, dok je stepen reciklaže mali", kazao je on.\nAnalitičar u Centru za evropsku politiku (Belgija) Stefan Šipka kazao je da proces digitalizacije i cirkularne ekonomije moraju da budu sinhronizovani i u praksi i na nivou javnih politika.\n"Digitalizacija može da pospeši razmenu informacija i podataka od dizajna proizvoda, izrade, distribucije, prodaje i upotrebe, pa do upravljanja otpadom", rekao je Šipka.\nNaglasio je i da sam proces proizvodnje može biti unapredjen uz pomoć digitalnih tehnologija, uvodjenjem robota i automatizacije, koji poboljšavaju industrijske procese i reciklažu, ili na primer procese istraživanja materijala pre pravljenja proizvoda.\nSrbija bi mogla, dodao je, da unapredi stanje i time što bi mogla da koristi raziličite instrumente poput poreskih olakšica, povraćaja PDV-a za proizvode koji su nastali u skladu sa standardima cirkularne ekonomije, dodatnog unapredjenja odredbe o produženoj odgovornosti proizvodjača za proizvod koji plasira na tržište ili da uvede oznake za proizvode i usluge koji poštuju postulate cirkularne ekonomije.\nPotom, kako je naveo Šipka, javne nabavke mogle bi da budu prijemčivije za te proizvode ili da se proizvodi dizajniraju u skladu sa ekološkim standardima, koji ne podrazumevaju samo energetsku efikasnost, nego i to da je u njihovoj izradi primenjivan model cirkularne ekonomije, odnosno da se mogu reciklirati.


Mogućnost kvartalnog plaćanja\nOpćinsko vijeće Visoko na posljednjoj, decembraskoj, sjednici je donijelo odluku o komunalnim taksama koja je stupila na snagu 31.12.2011.g. Potreba za izmjenom komunalne takse nastala je zbog određenih primjedbi i prigovora vezanih za primjenu ove Odluke na području općine Visoko, koje su upućene od Udruženja privrednika Visoko, IGM-a i drugih brojnih privrednih društava – ističe u razgovoru za Visoko.co.ba Suada Koljenović iz Općinske službe za privredu, razvoj, finansije i budžet.\nOna naglašava da je presudna bila i odluka Ustavnog suda o izmjeni ovih taksi donesena u novembru prošle godine.\nKomunalne takse se propisuju i naplaćuju za svaku istaknutu firmu, držanje muzike u ugostiteljskim objektima, držanje sredstava za priređivanje nagradnih igara, privremeni boravak u hotelima, motelima i prenoćištima, kampovima, kućnoj radinosti, zatim za komercijalne oglase i obavijesti istaknute na javnim mjestima i za korištenje slobodnih površina za postavljanje ljetnih bašti.\n„Za poreske obveznike najznačajnija je taksa za istaknutu firmu koja se plaća na svaku istaknutu firmu, oznaku, obilježje ili natpis na poslovnim prostorijama i objektima kojima se označava da određeno pravno ili fizičko lice obavlja djelatnost ili zanimanje u skladu sa zakonom. Naplatu vrši poreska ispostava Visoko.“\nNadležna služba sačinila je kriterije za određivanje visine komunalne takse:\n– Naseljeno mjesto razvrstano po zonama u kojem takseni obveznik ističe firmu, odnosno obavlja djelatnost\n– Pravni status subjekta koji obavlja djelatnost (pravno ili fizičko lice)\n– Vrsta djelatnosti\nOvi kriteriji se koriguju dopunskim kriterijima koji se odnose na broj istaknutih firmi jednog subjekta i period u kojem takseni obveznik počinje sa poslovanjem. Zone u kojima se obavlja djelatnost određene su odlukom o građevinskom zemljištu na području općine Visoko, s tim da će se ostalo građevinsko zemljište s aspekta plaćanja ove komunalne takse tretirati kao šesta poslovna zona. (fotografija-Grafički prikaz zoniranog područja općine Visoko)\n“Finansijski efekti pokazat će blago povećanje kod određenih djelatnosti, i to uglavnom kod djelatnosti koje se obavljaju u prvoj poslovnoj zoni. O odnosu na prethodnu odluku u komunalnim taksama, novitet je da se godišnja taksa može plaćati kvartalno prema tarifi koja je sastavni dio ove odluke. Do sada se ova taksa plaćala do kraja kalendarske godine“ – ističe Koljenović.\nOdlukom o komunalnim taksama određena su i deficitarna zanimanja i tradicionalni zanati na području općine Visoko u smislu oslobađanja od plaćanja komunalne takse. To su sljedeće djelatnosti: izrada predmeta od gline, slikanje na staklu, porculanu i keramici, kovačka djelatnost, RTV mehaničarska, kameno-rezačka, tapetarska, izrada drvene ambalaže, izrada ukrasnih predmeta od drveta, izrada suvenira, krojačka i izrada narodnih nošnji, obućarska, saračko-remenarska, opanćarska, ručno pletenje, veziljska, ćilimarska i vunovlačarska djelatnost, sahadžijska, dimnjačarska, vodeničarska, bojadisaone, brijačko-frizerska za muškarce, proizvodnja drvenog uglja na tradicionalan način, proizvodnja kreča na tradicionalan način, izrada kora za pite na tradicionalan način, hemijsko čišćenje odjeće, štavljenje svih vrsta kože i krzna na tradicionalan način, izrada kožne i krznene galanterije i kožnih rukavica i tašnarska djelatnost – održavanje i popravka.\nU ponedjeljak počinje drugo polugodište u ZDK\nBrazil – BiH, već od 49 švicarskih franaka


O nama - Zeppelin Pro Beograd\nZeppelin Pro se bavi brendiranjem reklamnog materijala i biznis poklona. Pored klasičnih biznis poklona, kao što su: upaljači, olovke, rokovnici, kalendari, majice, kišobrani, keramičke šolje, zidni satovi, stoni satovi i ostalo, u ponudi imamo i ekskluzivne biznis poklone renomiranih svetskih brendova, kao što su: Cerruti 1881, Ungaro, Hugo Boss, Cacharel, Nina Ricci, Christian Lacroix i Jean-Louis Scherrer. Pored toga, u mogućnosti smo da nudimo usluge ofset štampe i digitalne štampe velikog formata, u šta spadaju: roll up baneri, promo pultovi, jarboli, zastave i još mnogo toga.\nZeppelin Pro je energična firma koja nakon 6 godina rada nastavlja sa principima koji su je krasili od prvog dana. Timski duh, odlična atmosfera, velika posvećenost i stručnost u kombinaciji sa rastućim iskustvom su doveli do toga da danas, u svetu reklamnog materijala, svi znaju ko je Zeppelin Pro i šta se dobija saradnjom sa nama.\nIza nas je nekoliko hiljada odštamapnih majica, brda brendiranih olovaka, nekoliko grešaka iz kojih smo izvukli pouke i sve veća armija zadovoljnih klijenata koji veruju u nas i to dokazuju time što nas na sav glas, ponosno preporučuju svojim prijateljima.\nUkoliko želite da se upoznate sa nama i da vidite šta je novo u svetu reklamnog materijala, slobodno se najavite i posetite nas u našem showroom-u (izložbenom prostoru) u Tadeuša Košćuška 92pp, na Dunavskom keju. Dođite, pogledajte, raspitajte se, a mi ćemo dati sve od sebe da odgovorimo na sva pitanja i da Vas posavetujemo najbolje što umemo.


Belgija će dati saglasnost za odbranu Turske\nB92 - 16.02.2003\nBrisel -- Belgija će se složiti da vojni stručnjaci NATO-a otpočnu planiranje odbrane Turske u slučaju iračkog napada, a da sam savez počne slanje nužnih odbrambenih pojačanja u Tursku, sve uz uslov da se radi o strogo i striktno obrambenim akcijama, izjavio je belgijski premijer Gaj Verhofštat.\nRobertson: Francuska, Nemačka i Belgija rasparčavaju NATO\nB92 - 15.02.2003\nBrisel -- Generalni sekretar NATO Džordž Robertson optužio je Francusku, Nemačku i Belgiju da žele da "rasparčaju" zapadnu vojnu alijansu, navodi se dokumentu koji je prenela belgijska televizija RTBF. Te zemlje su uložile veto na odluku o vojnoj podršci Turskoj ukoliko dođe do rata u Iraku, što je ...\nNATO: I dalje bez dogovora o politici prema iračkoj krizi\nB92 - 12.02.2003\nBrisel -- Savet NATO je u sredu uveče u Briselu završio sastanak bez dogovora pružanju "preventivne" vojne pomoći Turskoj, za slučaj rata u Iraku, zato što Francuska, Nemačka i Belgija ne žele da to bude "politički signal" za vojnu intervenciju pre nego što o tome zauzme stav Savet bezbednosti UN.\nSavet NATO: Balkan stabilan, uz izolovane incidente\nBrisel -- Savet NATO je u sredu ocenio da su "bezbednosne prilike na Balkanu u celini stabilne, iako je bilo izolovanih nasilnih incidenata", rekli su agenciji Beta izvori u sedištu Atlanskog saveza u Briselu. Ambasadori u Savetu NATO su, uporedo s raspravom o iračkoj krizi, na redovnom zasedanju ...\nRaskol u NATO zbog Iraka\nBlic - 11.02.2003\nBRISEL (BBC-Rojters) - Francuska, Nemačka i Belgija uložile su juče veto kako bi u NATO zaustavile plan odbrane Turske u slučaju rata protiv Iraka. Francuska, Nemačka i Belgija tvrde da pripreme za rat, pa čak i plan odbrane Turske, mogu podriti diplomatske napore da se konflikt sa Irakom spreči.\nNeuspešni razgovori oko prevazilaženja krize u NATO-u\nB92 - 11.02.2003\nBrisel -- Ni drugog dana intenzivnih pregovora u sedištu NATO-a, nije postignut sporazum kako prevazići krizu Alijanse, nakon što su njene tri članice - Nemačka, Francuska i Belgija - stopirale američki zahtev da se Turska preventivno naoruža zbog mogućeg napada na Irak.\nKriza u NATO nakon veta Francuske, Nemačke i Belgije\nB92 - 10.02.2003\nBrisel -- Odluka Francuske, Nemačke i Belgije da na sednici saveta NATO-a stavi veto na zahtev Amerike da se pruži preventivna vojna pomoć Turskoj, izazvala je ozbiljnu krizu unutar severnoatlanskog pakta. Kako javlja dopisnik agencije Beta Dragan Blagojević, Turska je bila zatražila da NATO ...


Evropska nedelja prevencije raka grlića materice 21. januar\nPovodom Evropske nedelje prevencije raka grlića materice,ginekolozi dr. Dragan Josifović i dr. Gabrijel Rista održali su juče predavanje za gimnazijalce.\nEvropska nedelja prevencije raka grlića materice obeležava se širom Evrope od 19. do 25. januara.\nNa inicijativu Evropske asocijacije za rak grlića materice (ECCA), veliki broj zemalja realizuje kampanje podizanja nivoa zdravstvene kulture žena i znanja o raku grlića materice i njegovoj prevenciji.\nPrema procenama Međunarodne Agencije za istraživanje raka i baze podataka – GLOBOCAN, svake godine u Evropi se ova maligna bolest otkrije kod približno 60.000 žena, dok 30.000 žena umre.\nPosebno zabrinjava činjenica da se bolest javlja u mlađoj životnoj dobi i predstavlja drugi najčešći rak kod žena starosti od 15 do 44 godine u Evropi. Na osnovu podataka GLOBOCAN-a, Republika Srbija se prema stopama obolevanja od karcinoma grlića materice nalazi na četvrtom mestu među evropskim zemljama, posle Rumunije, Litvanije i Bugarske, a prema stopama umiranja od karcinoma grlića materice u Evropi, Srbija se nalazi na drugom mestu posle Rumunije.\n1. Kao što mu i ime kaže u pitanju je rak koji nastaje na donjem delu materice (grliću) . Bolest počinje usled promena u ćelijiama tkiva grlića materice koje krenu nekontrolisano da se umnožavaju.\n2. Bolest se uglavnom razvija tokom nekoliko godina i ne daje nikakve simptome sve dok ne stigne u uznapredovao stadijum. Skrining pregledi za rak grlića materice su jedini način da se takve promene nađu u ranim stadijumima, kada mogu lako da se odstrane, pre nego što se rak uopšte pojavi\n3. Redovni pregledi (skrining) imaju svrhu da otkriju rane promene, pre bilo kakvih simtoma, pre nego što prerastu u rak. U ranom stadijumu, tako otkrivene promene lako mogu da se otklone.\n4. Skrining se obavlja Papanikolau testom. U pitanju je kratak i bezbolan ginekološki pregled, tokom kojeg će Vaš ginekolog pažljivo, četkicom ili špatulom, prikupiti bris sa grlića materice. U tom brisu se nalaze i neke ćelije sa površine grlića materice. Taj uzorak se potom šalje u laboratoriju gde će biti analiziran pod mikroskopom u potrazi za ćelijama koje imaju abnormalne promene\n5. Papanikolau test se preporučuje jednom godišnje, svim devojkama i ženama u dobi od 20 do 65 godina života. Uz dogovor sa ginekologom, test može da se radi i jednom na 2-3 godine, ako su tri prethodna uzastopna rezultata bila normalna.\n6. Humani papillomavirus (HPV) je najvažniji faktor rizika za nastanak raka grlića materice. HPV može da prouzrokuje promene u ćelijama grlića materice, koje zatim mogu da prerastu u rak.\n7. HPV se najčešće prenosi seksualnim kontaktima. Taj virus je veoma rasprostranjen i većina odraslih ljudi će ga imati u jednom periodu života.\n8. Većina infekcija izazvanih HPV-om ne pokazuje simptome i prođe sama od sebe. Međutim, neke žene neće ozdraviti od infekcije HPV-om i kod njih je rizik da dobiju rak grlića materice povećan.\n9. Kao preventiva, danas postoji i vakcinacija koja smanjuje rizik pojave raka grlića materice, ali skrining pregledi i dalje ostaju potrebni.\n10. Zajedno- skrining i vakcinacija, biće najefikasnija zaštita od raka grlića materice.


02-11-2011 19:09 #51\nNama još nijedan zubić nije izašao..očekujemo ih svakoga dana..\n02-11-2011 20:35 #52\nIgor ima skoro 5 meseci, balavi od drugog a ruke su stalno u ustima. Zao mi ruku, crvene, natecene, malo, malo pa se ospe oko usta i po prsticima, koza mu je uzas osetljiva! Dzaba zvakalice i gume, to se zafrndalji preko sobe a ruke su - uvek pri ustima! Jedva cekamo te bisercice...\nJa unazad mesec dana umisljam - samo sto nisu, vidim male bregice na donjoj vilici, kao tu su, unutra, samo sto nisu izasi... ccccc, mame.....\n03-28-2011 10:58 #53\nNama su u roku od nedelju dana izbila dva keca dole, sada grickamo kao ludi a balavi osmeh sa dva bisercica je presladak\nNama se izbijanje zuba kamufliralo ispod jedne prehlade koju smo oboje vukli nedelju dana, te je svakako imao blagu temeraturu, slinavio, balavio i malo kenjkao, tj. trazio da se malo vise angazujemo oko njega i zabavljamo ga. Za sada nas zubi, mogu da kazem, nisu nesto namucili, ali po drugim postovima vidim da i mi mozemo da ocekujemo zurku pre ili kasnije\n03-28-2011 22:30 #54\ncetvorke u isto vreme ali nismo osteili sad idemo dalje da vidim sta nas ceka..\n05-26-2011 16:49 #55\nbrojimo 4 zubica sada, 2 dole i 2 gore Gric, gric, gric....\nSva vremena su GMT +1. Vreme sada je 23:45.


Čuvari Zraka: "Građani Zenice dobro upoznati sa činjenicom da se za zaštitu zraka izdvajaju sredstva koja se troše nenamjenski" - Antikorupcija\nČuvari Zraka: “Građani Zenice dobro upoznati sa činjenicom da se za zaštitu zraka izdvajaju sredstva koja se troše nenamjenski”\nNGG "Čuvari zraka" / Antikorupcija\nSaopštenje za javnost neformalne grupe građana „Čuvari zraka“.\nDanas, 28.05.2022. godine, u Zenici, održan je događaj anketiranja građana o pitanjima koja se tiču zaštite zraka i poznavanja informacija o trošenju namjenskih sredstava doznačenih od Fonda za zaštitu okoliša FBiH. Anketu su sastavili i izradili članovi neformalne grupe građana „Čuvari zraka“ iz Zenice, sa ciljem istraživanja teme koliko zapravo građani znaju kako se troše namjenska sredstva.\nGrađani su takođe i informisani o problemu niskog kvaliteta najvažnijeg resursa za život – zraka, u svom gradu, ali i o činjenici da u prethodnih nekoliko godina nije bilo ni jednog značajnijeg projekta koji bi se posvetio zaštiti zraka u ZDK.\n„Namjenska sredstva od naknada koje sakupi, Fond za zaštitu okoliša FBiH uplaćuje na račune kantona svake godine, a sredstva se raposređuju u skladu sa Odlukom o načinu raspodjele sredstava Fonda. 70% odvojenih sredstava se usmjerava u opštinske budžete, a 30% sredstava doznačuje se Vladi ZDK. Prateći godišnje izvještaje resornog kantonalnog Ministarstva ZDK uvidjeli smo da se na zaštitu zraka, koje mora biti imperativ, ne izdvaja namjenski dovoljna količina novca, a u prethodnim godinama primjetno je nepostojanje niti jednog značajnijeg projekta ove namjene!“ – ističu članovi grupe „Čuvari zraka“.\nAktivnom kampanjom, koja uključuje anketiranje građana, članovi „Čuvara zraka“ ukazuju na problem, ali pozivaju sugrađane da ih podrže, te se uključe u aktivizam, jer se kvalitet zraka tiče svih građana.\n„Mi isključivo želimo ukazati na problem koji se mora ispraviti sistemski, tačnije, novci odvojeni za ove svrhe trebaju se trošiti namjenski i transparentno. Jedno od naših nastojanja je da se uvaži uspostavljanje LOTa za projekte koji bi isključivo radili na zaštiti i očuvanju kvaliteta zraka. Vlada ZDK treba biti svjesna da je uspostava LOTa u 2022. godini prvi korak ka sistemskom rješenju problema koje svi u Zenici osjete!“ – jednoglasni su članovi grupe „Čuvari zraka“.\nGrad Zenica ima problem sa velikim zagađenjem zraka, te njegov kvalitet negativno utiče na sve stanovnike. Događaj anketiranja građana je pokazao da su stanovnici Zenice informisani, te organizatori ove akcije najavljuju još jaču kampanju, kako informativnu prema svojim sugrađanima, tako i prema svim stanovnicima ZDK.\nPozivaju na podršku, a od Vlade ZDK očekuju i traže transparentno i namjensko trošenje doznačenog novca, jer je kvalitet zraka svima u Zenici od imperativnog značaja!\nOznake„Čuvari zraka“ Trošenje namjenskih sredstava Fonda za zaštitu okoliša FBiH Zagađenost zraka Zenica


Aćimovićeva je rekla da je namera da se u Republici Srpskoj spreči eksponencijalni rast broja obolelih i da zdravstvene ustanove ne budu preopterećene kako bi uspešno mogle da ih zbrinu.\nOna je dodala da je do širenja virusa dovelo i otvaranje granica i želja da se što normalnije nastavi život, te da je, osim Bijeljine, u poslednje vreme u pogledu širenja virusa kritičan istočni deo Srpske.\n-Ipak, epidemiolozi su tu da prate stanje i izvore zaraze, kao i da se prepoznaju zaraženi ljudi i njihovi kontakti radi sprečavanja širenja virusa. Probleme stvara činjenica da ima mnogo zaraženih koji ne znaju kako su se zarazili - rekla je Aćimovićeva za RTRS, prenosi Srna.\nOna je napomenula da je privid da je virus u poslednje vreme manje smrtonosan, jer je, nažalost, preminuo određen broj mlađih ljudi koji nisu imali hronična oboljenja.\n- Zato se treba pridržavati mera zaštite i da svi budemo na oprezu - rekla je Aćimovićeva i dodala da će do pooštravanja mera doći ukoliko to procijene zdravstveni stručnjaci, a ključni parametri u tom smislu su praćenje broja novoobolelih i onih sa težim zdravstvenim stanjem.\nOd poslednjeg izveštaja o epidemiološkoj situaciji u Srpskoj, u poslednja 24 časa, u Institutu za javno zdravstvo Republike, Univerzitetskom kliničkom centru, Bolnici "Sveti Vračevi" u Bijeljini i Univerzitetskoj bolnici u Foči izvršeno je testiranje 533 laboratorijska uzorka, a novi virus potvrđen je kod 121 osobe.


Niška televizija » Saradnja između GO Medijana i Instituta za javno zdravlje (VIDEO)\nObjavljeno 22.07.2014. 14:06\nGradska opština Medijana i Institut za javno zdravlje potpisali su sporazum o saradnji koji podrazumeva organizovanje brojnih aktivnosti u cilju promovisanja zdravog načina života. Predsednik GO Medijana, dr Neobojša Krstić, i prof dr Branislav Tiodorivć sa Instituta istuči da su ove aktivnosti veoma značajne kako bi se smanjili rizici od brojnih oboljenja, što je posebno važno za gradsku opštinu sa najviše stanovnika.\nPredsednik GO Medijana, dr Neobojša Krstić, prilikom potpisivanja sporazuma izjavio je da zdravlje i dobrobit stanovništva moraju biti na prvom mestu svake lokalne samouprave, a na ovaj način se samo formalizuje ono na čemu opština radi već duže vreme.\nProf. dr Branislav Tiodorović ističe da nije fraza kada se kaže da je zdravlje najvažnije, pa program njegovog očuvanja i unapređenja mora da bude prioritet.\nProtokol o saradnji na polju promocije zdravlja niški Institut za javno zdravlje potpisao je sa oko 30 institucija sa kojima je već ostvario saradnju u ovoj oblasti. Ovo je tek početak formalne saradnje jer Institut za javno zdravlje planira da potpiše slične protokole sa još oko 70 institucija I organizacija sa područja jugoistočne Srbije.


Za 300.000 KM veći Nacrt budžeta za iduću godinu | Opština Višegrad\nZa 300.000 KM veći Nacrt budžeta za iduću godinu\nSkupština opštine Višegrad usvojila je danas Nacrt budžeta za iduću godinu od 9.691.386 KM, koji je za 300.000 KM ili 2,5 odsto veći od ovogodišnjeg budžeta.\nVršilac dužnosti načelnika opštinskog Odjeljenja za finansije Milan Jakšić rekao je da su poreski prihodi za četiri odsto veći u odnosu na rebalans ovogodišnjeg budžeta jer se procjenjuje da će rasti prihodi po osnovu PDV-a.\n„Neporeski prihodi su planirani u manjem povećanju i tu su manje korekcije u odnosu na ovogodišnji budžet. Imamo povećanje kada je riječ o materijalnim troškovima koji se odnose na planiranje troškova sprovođenja lokalnih izbora 2020. godine i povećanje troškova usluga koje se odnose na prenos nadležnosti iz opštine na Direkciju u vezi sa naplatom parkinga“, naveo je Jakšić.\nOn je ocijenio raspravu kao konstruktivnu, što daje nadu da će u toku decembra biti sačinjen prijedlog budžeta.\nNačelnik opštine Višegrad Mladen Đurević rekao je da će svi budžetski korisnici imati priliku da učestvuju u javnoj raspravi o usvajanju budžeta za narednu godinu.\nOn je dodao da je izmijenjena i odluka o radnom vremenu trgovačkih radnji, odnosno odlučeno da ne rade nedjeljom.\nOdbornici su upoznati i o informacijama o korištenju, uzgoju i zaštiti šuma na šumsko-privrednom području „Višegradsko“, te o vodosnadbijevanju stanovništva i stanju elektroenergetske mreže u Višegradu.


Strateški cilj Vlade RS-a je prazna istočna Bosna\nAugust 9, 2017 - 6:49 PM Kod vijesti : 847164 Izvor : vijesti.ba/ ABNA Link:\nSpremni su svu moć, svu ekonomiju, trgovinu i razvoj fokusirati na Banju Luku, a ostalo što se tiče ove politike može nestati. Na tom putu im nisu važni ni Srbi, ukoliko nisu glasači SNSD-a - saopćeno je iz "Odgovora".\nABNA: Pokret "Odgovor" ocijenio je danas, reagirajući na informaciju da se nesrazmjerno veći dio kreditnih sredstava RS-a plasira u okolinu Banje Luke u odnosu na ostatak tog entiteta, da je riječ o sistemskom uništavanju istočne Bosne.\nIz "Odgovora" poručuju da su plasirani krediti usmjereni na administrativno sjedište entiteta RS i to s više od 430 miliona KM, dok istočnobosanske opštine ne prelaze 10 miliona KM u utrošenim sredstvima po jedinici lokalne samouprave.\n- Vlada RS-a sistemski radi na tome da cijela regija, sve južno od Bijeljine do Trebinja bude pusto i prazno, a posebno dijelovi gdje se vraćaju Bošnjaci povratnici. Jedini razvijeni dio istočnog dijela entiteta je Lukavica i Istočno Sarajevo, jer se naslanjaju na privredu Federacije i radna mjesta u državnim institucijama. Za koga se bori Milorad Dodik i Željka Cvijanović? Pa jasno, za održavanje 200 povlaštenih porodica bliskih SNSD-u preko kojih troše javna sredstva kroz ulaganja koja su ograničena na uži prostor Banje Luke - navode iz Pokreta "Odgovor".\nSmatraju da je strateški cilj Vlade RS-a prazna istočna Bosna, te sistemsko obračunavanje sa svim gradovima i opštinama gdje postoji bilo koji vid međuetničke saradnje i komunikacije.\n- Spremni su svu moć, svu ekonomiju, trgovinu i razvoj fokusirati na Banju Luku, a ostalo što se tiče ove politike može nestati. Na tom putu im nisu važni ni Srbi, ukoliko nisu glasači SNSD-a - saopćeno je iz "Odgovora".


Ambasador Bosne i Hercegovine u Japanu, Siniša Berjan, posjetio je danas opštinu Sokolac i tom prilikom razgovarao sa načelnikom Milovanom Bjelicom. Na sastanku se razgovaralo o inicijativi bratimljenja Grada Isena iz Japana i opštine Sokolac.\nPrema riječima ambasadora Berjana, delegacija Isena već je imala priliku da boravi u Sokocu, te da će po njegovom povratku u Japan biti pokrenuta inicijativa za potpisivanje sporazuma o saradnji.\n– Prilikom razgovora sa predstavnicima Isena koji su činili delegaciju koja je posjetila Sokolac i Romaniju, prenijeli su mi svoje impresije gostoprimstvom i svime što su vidjeli ovdje. Postoje značajne sličnosti između ova dva grada, obje lokalne zajednice su poznate po poljoprivredi i stočarstvu i imaju prelijepu prirodu. Za par dana pokrećemo proceduru potpisivanja sporazuma o saradnji, koji će sigurno donijeti benefite i jednoj i drugoj lokalnoj zajednici, istakao je Berjan.\nOn je dodao da ono što bi se trebalo realizovati u budućnosti, čim to dozvole uslovi, jeste uzajamna posjeta predstavnika ovih gradova.\n– Bilo bi dobro da u delegaciji opštine Sokolac koja bude putovala u Japan, čini i par poljoprivrednih proizvođača, da bi vidjeli kako se tamo ljudi bave poljoprivredom, koja je u Isenu primarna grana privrede, dodao je Berjan.\nNačelnik opštine Sokolac Milovan Bjelica, nakon današnjeg sastanka izrazio je zahvalnost aktuelnom ambasadoru BiH u Japanu gospodinu Berjanu na dobroj saradnji, koji je i kroz raniji period davao bezrezervnu podršku Sokocu. On je dodao da je bratimljenje opštine Sokolac sa gradom Isenom ishod posjete njihovog rukovodstva našoj lokalnoj zajednici, koja je upriličena njih prije pet godina.\n– Gradonačelnik Isena i predstavnici Ambasade Japana u BiH prije pet godina, posjetili su opštinu Sokolac. Tom prilikom upoznao sam ih sa svim aktivnostima i potencijalima koje ima naša lokalna zajednica. Očigledno je da smo ostavili pozitivan utisak na njih, a iz toga je proizašla inicijativa o bratimljenju, tj. sporazum o saradnji grada Isena i opštine Sokolac, rekao je Bjelica.\nOn je dodao da je sporazum o saradnji sa gradom Isenom, koji će u naradnim danima biti potpisan, jako značajan za opštinu Sokolac, te da je glavni pokretač inicijative gospodin Berjan.\nPotpisivanje sporazuma o bratimljenju biće potpisano putem vido – linka, a pored rukovodstva gradova potpisivanju će prisustvovati i ambasadori BiH u Japanu i Japana u BiH.\nAmbasada Japana u BiH i opština Sokolac imaju dugogodišnju saradnju. Podržali su niz projekata opštine Sokolac, i izdvojili značajna sredstva za Dom zdravlja „Dr Ljubomir Ćeranić“.


Web site Balinta Pastora : Skupštinski govori : O Zakonu o političkim strankama\nO Zakonu o političkim strankama\nDatum: 8. april 2009. II mandat\nPÁSZTOR BÁLINT (PASTOR BALINT): Gospođo predsedavajuća, dame i gospodo narodni poslanici, gospodine ministre, prvo moram da pohvalim Ministarstvo za državnu upravu i lokalnu samoupravu, jer je među onim ministarstvima koja najbrže izrađuje nove zakonske predloge, odnosno nacrte. Već u ovom sazivu smo imali nekoliko predloga zakona koji su izrađeni u Ministarstvu za državnu upravu i lokalnu samoupravu. Znamo i to da je u pripremi još nekoliko zakonskih predloga, npr. Nacrt zakona o državnoj izbornoj komisiji, o lokalnim izborima, o jedinstvenom biračkom spisku i to je za pohvalu. Dobro je i to što će Srbija dobiti, posle skoro 20 godina, novi zakon o političkim strankama i SVM smatra da je ovaj Predlog zakona u osnovi dobar.


Kremlj: Žao nam je što nije održan telemost između Moskve i Kijeva - Sputnjik Srbija\n12:20 06 Maj 2021\nKremlj: Žao nam je što nije održan telemost između Moskve i Kijeva\n13:13 09.07.2019 (osveženo 13:46 09.07.2019) Preuzmite kraći link\nKremlj izražava žaljenje što nije održan telemost između Rusije i Ukrajine, izjavio je portparol ruskog predsednika Dmitrij Peskov, dodajući da ukrajinska strana očigledno još uvek nije spremna za njegovo održavanje.\n„Sve u svemu, svakako žalimo što se telemost nije održao. Mi i dalje smatramo da je to bila vrlo dobra i ispravna inicijativa dva televizijska kanala, ali očigledno da ukrajinska strana za sada nije spremna za to“, rekao je Peskov novinarima, precizirajući da bi na video-konferenciji ruska i ukrajinska strana mogle da razgovaraju o „svim periodima“ svojih odnosa u novijoj istoriji.\nNa pitanje — da li bi dijalog u formatu telemosta bio, u ovom trenutku, preuranjen, Peskov je odgovorio negativno. Prema njegovim rečima — „komunikacija između ljudi nikada ne može biti preuranjena“.\nTelemost „Treba da razgovaramo“ između studija televizija „Rusija 1“ u Moskvi i „Njuzvan“ u Kijevu planiran je za 12. jul. Naglašeno je da će se on održati bez političara i politike i da će biti dijalog među narodima.\nZbog pretnji nasiljem propao televizijski most između Kijeva i Moskve\nKijev je oštro kritikovao ovu ideju, a protiv su bili i aktuelni i bivši predsednik, Vrhovna rada, Ministarstvo spoljnih poslova i Savez novinara Ukrajine.\nSa druge strane, Moskva je inicijativu podržala.\n„Bez obzira na sve političko-diplomatske turbulencije između dveju zemalja, komunikaciju naroda dve zemlje niko nije otkazao“, komentarisao je portparol Kremlja Dmitrij Peskov.\nTelevizija „Njuzvan“ je 8. jula saopštila da otkazuje video-konferenciju zbog pretnji fizičkim nasiljem ukrajinskim novinarima i njihovim porodicama.


Tribina o romanu “Došljaci” Milutina Uskokovića – Bookvar\nDžordž R. R. Martin: U 2018. ćete dobiti knjigu (ili dve) o Vesterosu\nTribina o romanu “Došljaci” Milutina Uskokovića\nU petak, 03. februara 2016. sa početkom u 18 časova u knjižari Delfi SKC biće održana tribina Laguninog književnog kluba o romanu “Došljaci” Milutina Uskokovića.\nO Uskokovićevom životu i delu, sa posebnim osvrtom na „Došljake“, govoriće Igor Marojević, urednik knjige i pisac, Vule Žurić, pisac, i Aleksandar Jerkov, profesor srpske književnosti 20. veka.\nOdmah po objavljivanju 1910. godine, Uskokovićevi „Došljaci“ pozdravljeni su kao književni događaj. Srpska književnost najzad je dobila roman složenih društvenih odnosa unutar gradske sredine – beogradski roman.\n„Sit sam ovog Beograda, ovih krupnih i sitnih pasa koji se otimaju oko iste kosti“, reči su nadarenog užičkog novinara i pisca Miloša Kremića, glavnog junaka „Došljaka“. Ipak, on se u gradu snalazi bolje od Zorke, svoje znatno starije devojke i susetke iz dvospratnice u Banatskoj ulici, iako se ona mnogo pre njega doselila u Beograd. Zorka je prinuđena da balansira između majčinog spoja malograđanštine i patrijarhalne strogosti i Miloševe opterećenosti poreklom, egzistencijom i čaršijskim normama.


HomeDRUŠTVOVučević se sastao sa organizatorima Exit festivala i OPENSA: Plan otvaranja po uzoru na Veliku Britaniju\nGradonačelnik Novog Sada Miloš Vučević prilikom sastanka sa predstavnicima festivala Exit i udruženja „Novi Sad – omladinska prestonica Evrope“ (OPENS) istakao je da s obzirom na to da je Srbija među vodećim zemljama po stopi vakcinacije uz pojačanu odgovornost moguće je vratiti se normalnom životu pre drugih zemalja Evrope i sveta.\nVučević kaže da razume da je kako mladima, tako i ostalima godina pandemije snažno uticala na pogoršanje mentalnog zdravlja, te je što skoriji povratak normalnog života od izuzetnog značaja.\n„Mentalno zdravlje je jako važan segment opšteg zdravlja i neophodno je da kao društvo učinimo sve da uspeh u vakcinaciji prenesemo na što skoriji povratak normalnog života. Ovo je ključno i zbog ekonomije, svih naših ugostitelja, hotelijera, manifestacija, taksista i drugih uslužnih delatnosti, koje su teško pogođene ograničenjima koja su morala da budu uvedena“, smatra Vučević.\nOn dodaje i da u trenutku kada bogatije zemlje u svetu imaju problem da dođu do vakcina, Srbija ima šansu da iz ove krize izađe još jača, kao jedan od lidera u Evropi.\nDušan Kovačević iz Exita podsetio je da je plan otvaranja Velike Britanije doveo do optimizma i na taj način uticao na sve segmente društva.\n„Tako nešto je hitno potrebno i našoj zemlji. Upravljanje porukama straha je dostiglo svoje limite i mladima, kao i celokupnom društvu, potrebno je poslati poruku nade, dati im viziju povratka normalnog života kroz plan otvaranja Srbije i jasno reći da od svakog od nas zavisi da li će taj plan postati realnost. To je jedini put za što skoriju pobedu nad virusom“, ističe Kovačević.\nVukašin Grozdanović iz OPENS-a poručuje da se o uticaju pandemije na mentalno zdravlje nedovoljno govori, te dodaje da je preko potrebno mladima pružiti izlaz iz ove situacije.\n„Potrebno je da razumemo s čim se mladi suočavaju već više od 12 meseci, uz zabranu okupljanja i druge restrikcije. Istraživanja pokazuju da je depresija povećana za 700 odsto u odnosu na predpandemijski nivo, kada je isto važila za jednu od najopasnijih mentalnih bolesti“, tvrdi Grozdanović.\nOn zaključuje da je potrebna koordinacija i saradnja nevladinog i vladinog sektora, kako bi aktivirali sve segmente društva, a posebno mlade, da se odazovu pozivima na imunizaciju.\nUhapšen osumnjičeni za krađu slika Van Goga i Halsa


Opština Pljevlja će iz budžeta izdvojiti oko 320.000 eura za subvencije komunalnim preduzećima, preduzetništvu i poljoprivredi\nPrihodi budžeta Opštine Pljevlja biće manji za oko 530 hiljada eura zbog mjera koje je predložila lokalna uprava u ciju umanjenja negativnih posljedica po građane i privredu izazvanih epidemijom COVID-19.\nOpština će dodatno iz budžeta izdvojiti oko 320.000 eura za subvencije komunalnim preduzećima, preduzetništvu i poljoprivredi.\nTo je navedeno u obrazloženju predloga mjera koji će se pred odbornicima naći na sjednici lokalnog parlamenta zakazanoj za 4. i 5. jun. Sjednica će se zbog mjera preduzetih zbog epidemije novog koronavirusa umjesto u skupštinskoj sali biti održana u sali Doma kulture.\nNovac koji će biti izdvojen za ove namjene biće nadoknađen kroz smanjenje tekućih izdataka vezanih za kulturne i sportske manifestacije, smanjenim izdacima vezanim za kulturne i sportske manifestacije, smanjenjem rashoda za tekuće održavanje i transfere javnih preduuzeća vezanim za obavljanje određenih poslova koji nisu realizovani u uslovima epidemije.\nOpština Pljevlja će subvencionisati preduzeću Vodovod i Čistoća troškove računa za vodu i odvoz smeća za korisnike materijalnog obezbjeđenja porodice, kao i naknade jednog dijela izgubljenih prihoda od privrednih društava čija je djelatnost zabranjena. Opština će subvencionisati do 50 odsto zarade zaposlenih u opštinskim predzećima za tri mjeseca koji su zbog epidemije bili na plaćenom odsustvu, a Čistoći i dio naknade po osnovu Parking servisa.\nOpština će preduzeću Komunalne usluge refundirati naknade po osnovu zakupa poslovnih prostora i tezgi za period od tri mjeseca, a opštinskom preduzeću Grijanje subvencionisaće troškove usuge grijanja za privredne subjekte koji u ovom periodu zbog mjera Ministarstva zdravlja nisu obavljali djelatnost. Osim privrednih dubjekata plaćanja grijanja za ovaj period biće oslobođeni i korisnici materijalnog obezbjeđenja porodice. Opština će izdvojiti i 25.000 eura opštinskim komunalnim preduzećima za javne radove na teritoriji opštine.\nOdlaže se naplata poreske obaveze po osnovu prireza porezu na dohodak fizičkih lica za poreske obveznike koji nijesu u mogućnosti da izmire obaveze po ovom osnovu usljed negativnih efekata na poslovanje izazvanih epidemijom za period od 90 dana od dana dospijeća obaveze za mart, april i maj 2020. godine.\nObveznici lokalne komunalne takse koji nisu bili u mogućnosti koristiti pravo za koje je predviđeno plaćanje lokalne komunalne takse, usljed zabrane rada predviđene naredbom Ministarstva zdravlja Crne Gore, neće biti zaduženi obavezom po ovom osnovu za period nemogućnosti korišćenja tog prava. Navedena oslobađanja se odnose na: bašte uz ugostiteljski objekat, privremene objekte koji se mogu premještati sa jednog mjesta na drugo, korišćenje prostora na taksi stajalištima i ostale oblike korišćenja javnih površina za koje je navedenim propisima predviđeno plaćanje lokalne komunalne takse srazmjerno vremenu korišćenja prava.\nUprava lokalnih javnih prihoda Opštine Pljevlja neće pokretati postupak prinudne naplate po osnovu lokalne komunalne takse do 1. 9, a obveznici godišnje naknade za korišćenje komercijalnih objekata kojima je omogućen pristup sa opštinskih i nekategorisanih puteva neće biti zaduženi obavezom po ovom osnovu za period nemogućnosti korišćenja tog prava. Opština Pljevlja neće pokretati postupak prinudne naplate, za dospjele obaveze za mart, april i maj mjesec 2020. godine do 1. 9. 2020. godine, po osnovu naknade za komunalno opremanje građevinskog zemljišta i naknade za komunalno opremanje za bespravne objekte za investitore koji imaju zaključene ugovore sa dinamikom plaćanja u ratama.\nUprava lokalnih javnih prihoda Opštine Pljevlja neće pokretati postupak prinudne naplate po osnovu poreza na nepokretnosti za fizička i pravna lica do 1. septembra. Budžetska pozicija subvencije za poljoprivredu, u okviru postojećih mjera, se uvećavaju za iznos od 100.000 eura.\nUprava lokalnih javnih prihoda Opštine Pljevlja neće pokretati postupak prinudne naplate članskog doprinosa Turističkoj organizaciji Pljevlja za dospjele obaveze. Oslobađaju se fizička i pravna lica plaćanja naknade za komunalno opremanje za privremene objekte i plaćanja zakupa javne površine na kojoj je postavljen privremeni objekat za period od mart, april i maj ukoliko zakupac nije koristio objekat za obavljanje privredne djelatnosti. Oslobađaju se plaćanja zakupnine zakupci poslovnog prostora u vlasništvu Opštine Pljevlja, za period od tri mjeseca.\nOpština će opredijeliti dodatnih 25.000 eura Opštinskoj organizaciji Crvenog krsta Pljevlja, a 20.000 eura biće izdvojeno dodatno za preduzetnike.


Konašenkov: Međunarodne humanitarne organizacije ne isporučuju pomoć u Alep - Sputnjik Srbija\n00:02 21 Januar 2021\n17:24 14.01.2017 Preuzmite kraći link\nMiran život u oslobođenom Alepu obnavlja se uprkos činjenici da međunarodne humanitarne organizacije ne pružaju pomoć gradu od njegovog oslobođenja pre mesec dana, saopštilo je Ministarstvo odbrane Rusije.\nMeđunarodne humanitarne organizacije ne pružaju nikakvu pomoć civilima oslobođenog Alepa, a iznenađuje činjenica da zapadni mediji ignorišu pitanje pomoći, izjavio je predstavnik ruskog Ministarstva odbrane Igor Konašenkov.\n„Prošlo je mesec dana od oslobođenja Alepa. Međutim, međunarodne humanitarne organizacije još uvek ne pružaju pravu pomoć civilnom stanovništvu. U međuvremenu, miran život u gradu se obnavlja“, rekao je general-major Konašenkov.\nOn je dodao da se civili vraćaju u svoje domove, ponekad i sami čiste preostale mine.\nKonašenkov navodi da je iznenađujuće da „nakon perioda prilične pažnje međunarodnih deminerskih organizacija u Alepu“ nije bilo ponuda za pružanje pomoći civilima.\nOn je naglasio da zapadni mediji već duže vreme ne pokrivaju ovo pitanje, već ga utišavaju, kao po nečijoj komandi.\nPredstavnici Unicefa i Kancelarije UN za koordinaciju humanitarnih poslova (OCHA) znali su da je najveći deo Alepa siguran, tako da je bilo moguće da tamo rade bez ikakvog rizika za život, istakao je Konašenkov.\n„Međutim, civili u Alepu su najviše pomoći primali od ruskog Centra za pomirenje, Međunarodnog komiteta Crvenog krsta i Sirijskog arapskog Crvenog polumeseca. Civili redovno primaju lekove, hranu, vodu za piće, sredstva za higijenu i toplu odeću, a omogućena im je i medicinska pomoć“, rekao je on.\nGrađanski rat u Siriji između vladinih snaga i širokog spektra pobunjenika, među kojima su opozicione grupe i teroristi kao što su Nusra front i DAEŠ, harao je nekih pet godina i odneo stotine hiljada života. Alep, za koji se vodila borba od 2012. godine, oslobodile su i potpuno stavile pod svoju kontrolu vladine snage krajem decembra prošle godine.\nhumanitarne organizacije, Humanitarna pomoć, Igor Konašenkov, Sirija